“Makeover” Sendiri Dapur Sempit 105sqft

“Makeover” Sendiri Dapur Sempit 105sqft. Umum tahu, dapur rumah flat memang kecil. Fizikal ini membataskan pergerakkan dan menghad perletakkan barang. Jadi, penyelesaian terbaik untuk memastikan ruang sempit tersebut digunakan secara optimum, sebuah pelan dan perancangan induk perlu di kenalpasti terlebih dulu. Kalau tak, dapur yang sempit boleh jadi macam stor.

Sebelum sebarang kemajuan perubahan dapur di lakukan, Fezzi telah melakukan beberapa kali rujukan. Kata pemilik, “Sebenarnya saya seminggu 4 hari saya ke ikea mencari ilham dan blajar jenis barang yang diperlukan. Selain itu juga, saya sering bertanya pekerja disana apa barang-barang yang diperlukan, harga dan sebagainya. Alhamdulila bila saya sudah paham, memudahkan saya untuk membuat sesuatu mengikut selera dan idaman mengikut kemampuan saya”

Cabaran dan dugaan utama yang di hidapi oleh Fezzi dalam menyiapkan projek dapurnya adalah kewangan. Selain itu juga, kabinet dapur yang telah dipasang perlu di buka semula dan dipasang balik mengikut kesesuian yang sepatutnya. Dari gambar make-over yang dilakukan pun jelas kelihatan, kabinet dapur di bahagian atas telah berubaha kedudukan

Untuk pemilihan cat pula, Fiezzi telah menggunkan dua ton cat iaitu Soplicated blue (biru gelap) dan Evening Light (grey). Pemilihan rona tersebut jelas menonjolkan keseluruhan konsep menjadi moden dan minimalis.

Secara peribadi saya tak suka beli sesuatu yang tidak perlu contohnya bekas makanan yang banyak dan benda-benda tak penting. Saya kena terima kenyataan bahawa keluasan dapur yang terhad. Tip utama, ukur dan pastikan kb yg kita impikan bersesuaian dengan keluasan dapur

Tidak lengkap rasanya jika meja kosong tanpa aksesori yang menarik sebagai penyeri dekorasi di kediaman anda. Bak kata orang umpama makan nasi tanpa sambal belacan. Tak begitu?

Jadi, anda boleh gunakan 5 aksesori hiasan ini sebagai penyeri hiasan dekorasi meja anda!

Patung Hiasan Pelbagai Bentuk

Bagi anda yang gemarkan sesuatu yang unik dan menarik, anda boleh menggunakan patung hiasan pelbagai bentuk yang diperbuat daripada kaca khususnya.

Dengan aksesori hiasan seperti ini bukan sahaja boleh jadi penyeri dekorasi supaya lebih menarik, ia juga mampu mewujudkan aura suasana ceria persekitaran rumah anda.

Bingkai Gambar

Jangan tersilap dengan kebolehan yang ada aksesori hiasan bingkai gambar ini sebagai pelengkap hiasan dekorasi meja anda. Meski kelihatan tampak biasa, namun ia mampu membuatkan meja anda kelihatan lebih elegan dan mewah.

Cermin Meja

Penggunaan cermin meja pula bukan kegunaan untuk para tetamu cermin diri sendiri lalu mengimbau kesilapan diri. Okey cuma bergurau sahaja, tetapi sebenarnya cermin meja juga sebenarnya boleh dijadikan sebagai aksesori hiasan dekorasi kediaman anda.

Selain boleh dijadikan sebagai kegunaan harian, cermin juga mampu menjadi penyeri hiasan dekorasi rumah anda yang pasti akan memukau mata dan perhatian para tetamu yang datang.

Jam Loceng

Sebenarnya jam loceng analog juga boleh digunakan sebagai aksesori hiasan meja anda yang pastinya akan membuatkan lebih tampak klasik dan penuh gaya. Ia sangat sesuai bagi anda lebih gemarkan konsep dan berjiwa old skool.

Jam Pasir

Jarang-jarang kita dapat lihat jam pasir digunakan sebagai aksesori hiasan meja. Jika anda mahukan sesuatu yang unik dan tampak berbeza dari yang lain maka penggunaan jam pasir adalah pilihan yang paling tepat untuk anda!

Sekiranya anda mahu mendapatkan aksesori hiasan yang sama seperti gambar tertera, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

Sumber: IKEA Malaysia

Ruang makan selalunya menjadi tumpuan kedua selepas ruang tamu. Biar pun hanya dihias dengan set meja makan dan kerusi, tetapi itu bukan penyudah untuk kita menata hias ruang ini agar lebih megah dan nampak berseri. Malah selalunya dengan pencahayaan sempurna seumpama inilah yang menjadikan ruang makan nampak menyenangkan lagi hebat dipandang.

Jika dahulu lampu gantung merupakan lampu wajib ada di ruang ini. Ruang makan nampak lebih menarik, fokus dan makanan juga nampak cukup menyelerakan dengan biasan cahaya warm dan elegan. Namun kini pereka menukar reka bentuk lampu tersebut kepada chandelier agar tampil lebih dramatik dan mewah.

Cuma bila disebut chandalier, pelbagai rekaan yang lebih kemas dan moden boleh disuai padan. Selaras dengan rekaan ruang makan tersebut. Bulat, empat segi atau tampil klasik mahu pun pengaruh budaya antarabangsa. Semua boleh dihubung kait dengan pemilihan lampu chandalier anda.Tidak perlu terlalu berjurai panjang . Cukup dengan bentuk yang melengkapkan tata hias di ruang ini. Simple-simple sahaja di IMPIANA.

Bagaikan butler yang menyambut kita apabila pulang dari kerja. Ruang foyer atau ruang yang berdekatan dengan pintu masuk, selalunya terbiar sepi. Walhal sudut kecil ini memainkan peranan yang sangat besar. Kita bagaikan terlupa bahawa sebelum keluar atau selepas memasuki kediaman, pelbagai barang perlu kita letak dan susun. Selain dari kasut payung, topis , kunci kereta dan sebagainya.

Selalunya di sini, pereka senang menempatkan meja konsol. Di tempatkan pelbagai bekas atau gantungan untuk pelbagai tujuan. Ada juga yang menambah bakul pelbagai guna untuk menempatkan pelbagai lagi keperluan sekerluarga. Selain tempat menyimpan kasut dan sebagainya.

Selain daripada menempatkan cermin muka, anda juga boleh menempat cermin panjang labuh untuk menampakkan keseluruhan penampilan sebelum keluar dari rumah. Malah ada juga yang menempatkan jambangan bunga indah yang mempersonakan. Paling tidak harum bahagian hadapan ruang kediaman anda. Apa pun kita perlu bijak memanfaatkan ruang kecil ini agar terisi dan memberi manfaat kepad aseisi keluarga. Simple-simple je IMPIANA.


Wajib Cuba 10 Tip Mudah Ini Untuk Hasilkan bunga Yang Merimbun, Gerenti Jadi

Buntu dengan masalah tanaman di laman tidak berbunga? Pelbagai kaedah dan cara telah dilakukan termasuklah memberi baja yang paling mahal, namun hasilnya masih gagal. Adakalanya, baja bukan lah makanan yang diperlukan, tetapi ada faktor luaran lain yang tidak pernah disangkakan. Pastikan 10 faktor ini diaplikasikan kepada tanaman berbunga anda sebagai penyelesaian mudah.

1. Setengah pokok seperti bunga kertas perlu akar bersesak untuk berbunga dan sebab itu ianya senang berbunga sekiranya ditanam di dalam pasu. Pokok yang berbatang lembut tidak memerlukan akar yang padat untuk berbunga.

2. Pastikan air siraman tidak bertakung di dalam pasu, ia akan menyebabkan akar mudah rosak dan akhirnya membunuh pokok.

3. Pokok berbatang keras seperti bunga kertas perlu dicantas agar pucuk baru keluar. Di bahagian pucuk-pucuk baru akan menjadi kudup bunga akan tumbuh.

4. Pastikan tanah yang digunakan adalah peroi dan banyak bahan organik. Tanah liat tidak sesuai sebab ianya akan memegang baja dan pokok tidak akan mendapat segala ‘nutrien’ untuk berbunga.

5. Letakkan pokok di kawasan yang mempunyai matahari yang secukupnya.

6. Buang bahagian kudup bunga yang mula layu bagi memberi peluang kepada kudup lain berkembang

7. Jangan siram bahagian pokok yang telah mengeluarkan kudup. Ia akan mengakibatkan kudup tersebut menakung air dan berisiko untuk rosak.

8. Jangan siram pada kelopak bunga yang sedang berkembang mekar, Ia akan mengakibatkan bunga tidak tahan lama dan cepat layu. Siraman harus di lakukan terus ke pangkal pokok.

9. Guna baja kompos untuk dapatkan bunga yang lebat dan tahan lama seperti kulit udang, kulit pisang, serbuk kopi dan sebagainya.

10. Sweet talk dengan tanaman anda dan selalu membelainya. Tanaman pun ada perasaan tau.

Kebiasaannya, bila tanaman dah berusia sudah pasti hasilnya semakin berkurangan. Letak lah baja apa pun sekali, struktur pokok sukar untuk dipulihkan. Jadi ada yang akan kata mabuk daun dan tebang je pokok yang dah tua.

Sebenarnya, pokok tua pon boleh diremajakan melalui cantuman atau kaedah kahwin pokok. Kebanyakkan penggiat industri banyak menggunakan kaedah ini. hasil perkahwinan ini, pokok bukan sekadar lebih cepat matang malah menghasilkan buah lebih berkualiti dengan cepat dan rendang. Boleh petik tanpa perlu guna galah atau tangga tau.

1. Pilih batang pokok yang sihat dan berukuran lebih daripada 2 inci lebar.

2. Potong bahagian batang yang tidak diperlukan. Tempat yang akan dijalankan proses kahwin nanti perlu 4 hingga 6 kaki tinggi dari tanah. Selebihnya dipotong keseluruhan. Sebelum dipotong, pastikan gergaji atau pisau yang digunakan bersih dan tajam bagi mengelak bakteria membiak.

3. Potong sedikit bahagian kulit pokok mangga dengan menggunakan pisau sebagai poket untuk cantuman anak pokok baru

4. Sediakan tunas atau ranting berukuran 1 kaki yang sesuai untuk cantuman dan di potong baji di bahagian pangkanya. Buang semua daun kecuali daun pucuk yang paling muda.

5. Letakkan ranting yang telah dibaji tadi ke dalam poket yang telah disediakan. Dan pastikan bahagian baji bersentuhan dengan dahan. Ikat dengan tali rafia untuk mengukuhkan kedudukan ranting pokok baru.

6. Sapukan cat kalis air bagi mengatasi serangan penyakit pada bahagian dahan yang di potong,

P/S: Untuk peringkat awal tumbesaran tunas cantuman, ia memerlukan sokongan. Ikat pada pandang besi atau buluh buat sementara waktu sehingga betul-betul kukuh.

Sekiranya anda membuat keputusan untuk menghasilkan sendiri, berikut merupakan langkah-langkah asas membina sebuah gazebo. Apa yang penting sebelum memulakan kerja-kerja pembinaan, pastikan jumlah bahan-bahan yang diperlukan adalah mencukupi bagi mengelakkan anda berulang-alik ke kedai bahan binaan. Di samping itu, pastikan juga semua peralatan berkeadaan baik dan tajam. Perlu diingatkan bahawa sesebuah gazebo mempunyai komponen asas seperti tiang, lantai dan bumbung. Walaupun pada mulanya ia dianggap sukar, seseorang perlu mengambil pendekatan berhemah langkah demi langkah dan bekerja dengan penuh minat serta berupaya membuat anggaran

Langkah pertama adalah menyediakan reka bentuk gazebo yang diingini. Setelah mengenal pasti lokasi dan tanahnya rata, anda perlu menandakan kedudukan rangka gazebo, sebagai contoh, berbentuk segi empat sama, menggunakan kepingan kayu dan tali.

Ukur pepenjuru dan ubah kedudukan kepingan kayu tersebut sehingga sama. Pastikan setiap penjuru bersudut tepat.

Ada beberapa teknik untuk memastikan tiang-tiang kayu tegap dipasang di tempatnya, sama ada menanamnya ke dalam konkrit ataupun menggunakan besi. Sekiranya anda memilih menggunakan konkrit, anda perlu menggali lubang sedalam 2-3 kaki. Padatkan lubang tersebut dengan 2 inci lapisan batu kerikil dan curahkan 4 inci lapisan konkrit. Selepas itu masukkan tiang-tiang tersebut ke dalam lubang itu dan isi bahagian lubang yang terdedah dengan konkrit sehingga penuh dan ratakan ke aras tanah.

Guna penyukat timbang cecair bagi memastikan keempat-empat tiang tadi betul-betul di dalam garisan selari dan rata. Biarkan konkrit membeku sekurang-kurang bagi tempoh 48 jam sebelum memasang tiang 4 x 4 inci.

Setelah lubang tersebut diisi dengan konkrit, pastikan tiang-tiang tadi diletakkan penyokong di kedua arah bagi mengelakkan ianya bergerak dari kedudukan asal.

Langkah berikutnya, guna 2 x 6 inci kayu untuk membina rangka lantai gazebo. Adalah mustahak kayu rangka dipasang dengan jarak 16 inci antara mereka. Ini bertujuan untuk memberi sokongan kepada beban yang terhasil daripada kepingan lantai kayu dan untuk menghasilkan struktur yang kukuh.

Bagi memasang perabung lantai kepada rangka kayu, anda mempunyai dua pilihan. Sama ada menggunakan skru berukuran 4-5 inci dan ditebuk terus ke perabung, atau menggunakan besi sokongan perabung.

Adalah disarankan supaya pemasangan perabung menggunakan besi sokongan kerana lebih mudah dilakukan.

Seterusnya, anda perlu memasang kesemua 4 x 4 inci tiang yang akan menjadi penyokong bahagian atas dan binaan bumbung. Sekiranya anda sebuah gazebo yang kukuh, anda disarankan supaya memasang tiang-tiang tersebut ke perabung lantai dengan menggunakan paku-paku bersaiz 6 inci.

Tumpukan perhatian semasa melakukan tugas ini dan pastikan tiang-tiang tegak sebelum memasang paku. Sebagai tambahan, guna pita pengukur bagi memastikan tiang tersebut berkeadaan simetri.

Selepas kerja-kerja menyiapkan rangka untuk lantai dan memasang tiang-tiang, anda perlu memasang lantai sama ada mengguna kepingan kayu berukuran 2×4 inci atau pun 2×6 inci. Anda disarankan supaya mendapatkan kepingan lantai khusus untuk kegunaan luar rumah. Ini bertujuan untuk mengelakkan lantai tersebut dari dirosakkan oleh titisan air.

Semasa kerja-kerja memasang lantai, anda dinasihatkan supaya meletakkan sebatang paku di antara kepingan lantai bagi mendapatkan jarak konsisten di antara satu sama lain.

Untuk kerja memasang lantai menggunakan paku. Seelok-eloknya sediakan lubang terlebih dahulu sebelum memasukkan paku. Sekiranya anda  memilih untuk menggunakan skru, anda boleh terus memasang skru tanpa menyediakan lubang terlebih dahulu, tetapi saiz skru hendaklah bersesuaian.

Anda disarankan menggunakan 2 batang skru di setiap hujung kepingan lantai bagi memastikan struktur betul-betul kemas.

Memasang bumbung gazebo boleh dilakukan dengan pelbagai cara. Teknik pemasangan kali ini memerlukan hanya sedikit sahaja bahan binaan tetapi gazebo masih kelihatan kukuh. Langkah pertama adalah memasang perabung di bahagian atas kesemua tiang-tiang kayu 4 x 4 inci tadi.

Guna perabung berukuran 4 x 4 inci dan pasangkan secara profesional. Dapatkan bantuan untuk memegang hujung perabung di kedudukan sepatutnya semasa anda memasang skru.

Anda dinasihatkan supaya menggunakan teknik yang betul semasa menyambung perabung di bahagian atas tiang. Potong hujung perabung ke bentuk L dan gabungkan kesemuanya di bahagian atas tiang tadi. Setelah kerja tersebut selesai, ketatkan sambungan ini menggunakan skru.

Anda disarankan supaya memasang kesemua perabung kerana ini akan meningkatkan tahap kekuatan pembinaan.

Seterusnya pasang 2 x 4 inci perabung sokongan untuk dijadikan rangka utama bumbung. Langkahnya senang sekiranya anda menggunakan teknik pemasangan dan perkakas yang betul. Pertama, potong 6 x 6 inci tiang utama (4 inci tinggi) dan pasangkannya dengan menyambung 2 perabung sokongan yang bertentangan dengan 4 inci skru (memastikan perabung sokongan tersebut dilekatkan kepada tiang utama).

Semasa proses pemasangan, anda dinasihatkan menggunakan tangga. Pastikan tangga tersebut diletakkan di atas permukaan yang kukuh.

Kemudian, pasang kesemua 2 x 4 inci perabung tambahan. Lakukan dengan teliti dan pastikan perabung tambahan ini dipasang secara simetri. Sambungkan ke perabung atas dan ke tiang utama dengan beberapa biji skru berukuran 4 inci.

Sekiranya anda tidak suka reka kepada bentuk rangka tersebut, anda berpeluang melaraskan saiz dan ketinggian bumbung bagi memenuhi kehendak dan cita rasa anda.

Top of Form

Banyak kaedah memasang bumbung. Anda boleh menggunakan 2 x 4 inci kepingan kayu, kepingan-kepingan plywood atau kertas bumbung. Sebarang kaedah yang digunakan, anda disarankan supaya menggunakan skru yang sesuai dan dipasang dengan jarak 10 inci di sepanjang perabung.

Selepas memasang kepingan kayu atau kepingan-kepingan plywood, anda boleh memilih untuk menggunakan shingles, kepingan konkrit atau zink sebagai bumbung.

Pilihan bahan juga bergantung kepada keperluan dan cita rasa anda sepenuhnya. Berhati-hati semasa kerja-kerja memasang dan pastikan paku tidak menembusi atap bumbung (sila guna paku bersaiz ½ inci sahaja).

Akhirnya, tampal setiap lubang atau rekahan menggunakan penyumbat kayu dan biarkan ia beku. Gosok permukaan gazebo kayu anda dengan kertas pasir sederhana halus dan lindungi struktur binaan ini dari dimusnahkan oleh air dengan menyapu lapisan varnish.

Sentuhan Terakhir – Mengecat Struktur Gazebo

Anda boleh menyapu cat kepada semua struktur kayu mengikut pilihan warna yang anda suka. Sama ada untuk kelihatan sedondon dengan kediaman anda atau warnakannya dengan rona terang bagi memperlihatkan dominasi ruang. Walau apa tujuan sekali pun pastikan anda menggunakan cat yang sesuai untuk kegunaan luar. Lapisan cat membantu melindungi kayu, seterusnya memanjangkan hayat struktur tersebut.

Membina sebuah gazebo yang sempurna adalah sesuatu yang subjektif. Untuk itu anda disarankan supaya memilih reka bentuk dan saiz sebelum memulakan urusan pembinaan, mengikut keperluan dan cita rasa anda.

Merawat tanaman bukan lah hal yang mudah kerana ianya harus konsiten. Mulai dari menyiram. memberi baja sehinggalah penyediaan lingkungan yang sesuai dengan keperluan tanaman. Namun, masih terdapat tanaman yang tetap bermasalah, layu dan lalu mati walaupun segala perhatian telah diberikan sewajarnya.

Walaupun kelihatan tanaman anda gagal, menurut Richard Cheshire, ahli tanaman di Patch Plants, kemungkinan besar ia masih boleh diselamatkan. Berikut 4 langkah yang boleh anda lakukan untuk menyelamatkan tanaman anda:

Jika tanaman anda jenis berbatang keras atau kayu, cuba kupas sedikit dengan perlahan-lahan dan periksa bahgian dalam batang. Jika anda melihat bahagian dalam masih segar, ini menunjukkan tanaman anda masih boleh diselamatkan. Akan tetapi, sebaliknya jika ia kelihatan kering dan berubah warna coklat.

Pangkas atau buang pada bahagian-bahagian yang rosak, mati, kekuningan atau pun kelihatan layu dengan segera. Kaedah ini berupaya menggalakkan akar dan nutrisi untuk terus memberi fokus pada bahagaian tanaman yang masih berpotensi untuk terus hidup

Jika kelihatan tanaman anda layu sahaja, cuba berikan siraman segera. Akan tetapi, pastikan siraman dilakukan dengan betul. Tidak terlalu banyak hingga menyeabbkan tanah bertakung air. Hal ini hanya akan memudaratkan tanaman anda. Lakukan siraman sedikit demi sedikit namun teratur

Setelah melepasi tahap kritikal dan kelihatan tanaman mula stabil, anda boleh lakukan pembajaan. Perkenalkan dengan pembajaan organik yang ringan terlebih dahulu untuk membekalkan semula keperlua tanaman


Cara Mudah Untuk Tanggalkan Gula-gula Getah Daripada Permaidani. Sangat pantas!

Bagi anda yang masih mencari pinggan mangkuk bercorak diperbuat daripada kaca, ini adalah khabar gembira untuk anda!

Baru-baru ini, IMPIANA telah berkesempatan menjengah sebuah kedai serbaneka yang menjual pelbagai barang kelengkapan rumah, Ninso Shop cawangan Kota Damansara, Selangor.

Sewaktu tinjauan di kedai berkenaan mendapati terdapat pelbagai pinggan mangkuk bercorak yang diperbuat daripada kaca dijual di sini.

Tidak dinafikan, memang rambang mata dibuatnya kerana ada pelbagai corak yang sangat menarik terhias di atas pinggan mangkuk yang dijual.

Tambahan pula, harga yang dijual adalah sangat murah iaitu RM2.40 untuk setiap satu pinggan atau mangkuk kaca.

Selain harganya yang sangat murah, pinggan mangkuk kaca yang dijual di sini dilihat berkualiti dan memiliki struktur permukaan yang sangat tebal serta licin.

Jadi anda tak perlu bimbang sekiranya pinggan mangkuk kaca bercorak ini mudah pecah dan tidak selamat untuk diguna pakai.

Bukan itu sahaja, selain pinggan mangkuk bercorak ini diguna pakai untuk kegunaan harian malah ia juga boleh dijadikan sebagai hiasan dekorasi di kediaman anda. Bak kata orang baru lah memukau mata tetamu yang datang!

Bagi anda yang masih mencari pinggan mangkuk bercorak yang diperbuat daripada kaca khususnya boleh lah singgah ke mana-mana cawangan kedai Ninso Shop di seluruh Malaysia.

Jadi tunggu apa lagi? Dapat segera pinggan mangkuk bercorak yang diperbuat daripada kaca ini di mana-mana cawangan Ninso Shop sekarang. Jangan lepaskan peluang keemasan ini sebelum semuanya habis dijual!

Jenama barangan elektronik antarabangsa, Xiaomi kini telah mengeluarkan sebuah model televisyen terbaharu dengan skrin bersaiz 100”, iaitu Xiaomi Redmi MAX TV 100”.

Selain direka sebagai sebuah televisyen skrin bersaiz gergasi, ia juga merupakan ’SmartTV’ yang dilengkapi dengan fungsi dam teknologi terkini seperti ‘AndroidTV’.

Manakala, skrin televisyen ini juga menggunakan paparan skrin LCD dengan resolusi 4K HDR dijamin akan memberikan visual yang lebih terang dan jelas.

Bukan itu sahaja, Xiaomi Redmi Max TV ini didatangkan dengan empat pembesar suara ditambah dengan Dolby dan DTS decoding.

Jadi tunggu apa lagi, cepat-cepat dapatkan Xiaomi Redmi MAX TV selagi stok masih ada! Ada televisyen seperti ini di rumah, baru puas hati ketika menonton!

Sumber: Facebook Pen Hitam

Rumah, adalah tempat yang kita rasa selamat dan tenang. Sebab itu ada pepatah, ‘Rumahku Syurgaku’. Tapi kalini, kita tidak mahu bercakap tentang dalaman rumah tetapi luaran rumah. Jikalau anda ada halaman luar rumah yang luas, anda sepatutnya atau patut dekorasi halaman tersebut dengan pelbagai cara yang boleh. Tetapi jangan risau, hari ini saya akan menceritakan ap acara terbaik untuk menghiasai halaman rumah anda.

Jadi, cara pertama yang anda boleh buat untuk menghiasi halaman rumah adalah, menanam rumput hias atau rumput palsu itu serta meletakkan pasu-pasu bunga yang cantik. Ini membolehkan ia menaikkan lagi suasana halaman rumah anda dari kelihatan hijau sahaja menjadi pelbagai warna disebabkan warna bunga-bunga tadi.

Kedua pula, Meletakkan akuarium di halaman rumah yang berbumbung ataupun membina sebuah kolam supaya boleh memelihara ikan. Ingat, anda mesti pastikan anda membela ikan yang berwarna-warni untuk menceriakan lagi halaman anda.

Ketiga, menyediakan meja dan kerusi untuk anda duduk di laman sambil meminum kopi. Meja dan kerusi, nampak sahaja seperti tiada kena mengena tapi ia sebenarnya ada. Design meja dan kerusi yang lawa itu pun dapat menaikkan lagi suasana halaman.

Keempat, memasang lampu-lampu yang cantik dan estetik. Lampu-lampu ini akan berfungsi apa di waktu malam. Tapi, pastikan lampu-lampu ada benda yang boleh diletak sesuatu tempat yang tinggi.

Dan yang terakhir, Kelima. Jikalau anda ada skil atau kemampuan untuk membina dinding atau tembok, bina dan selepas itu mencorakkan dinding itu supaya jadi cantik. Konsep ini sama dengan mural yang di dinding itu.

Jadi, itu sahaja tips atau cara yang menghias halaman rumah anda menjadi lebih cantik. Kalau anda berpuas hati, kongsikannya kepada rakan-rakan anda.

Sumber: Blogspot, Penulis: Hafiy


2 Penyelesaian Mudah Bila Sinki Tersumbat Yang WAJIB Anda Cuba

sinki tersumbat? air bertakung? sebanrnya banyak sebab tapi paling utama kebiasaanya disebabkan oleh sisa makanan yang terperangkap pada saluran terutamanya jenis yang berlemak. Macam-macam cara nak pulihkan saliran sinki yang tersumbat. Bagi yang nak mudah, mereka akan panggil plumber atau tukang paip. Dah nak kena keluar duit. Terdapat juga produk-produk dipasaran yang digunakan bagi tujuan ini. Tapi keberkesanannya boleh dikatakan hanya 30% kalau berjaya pun, perkara yang sama akan berlaku lagi tak beberapa hari kemudian.
Nak tahu tak cara paling mudah dan jimat nak selesaikan masalah ni? nah ikut langkah-langkah berikut:

KAEDAH 1
1. Keluarkan atau keringkan air yang ebrtakung didalam sinki
2. Curahkan secawan serbuk penaik ke dalam lubang sinki
3. Diikuti dengan secawan garam halus
4. Kemudian, curahkan pula setengah cawan cuka tiruan.
5. Biarkan bahan-bahan yang dituangkan tadi bertindak selama 10 minit sebelum menuangkan air panas mendidih ke dalam lubang singki tersebut.
6. Setelah segala kekotoran tersumbat itu dapat dihilangkan, anda boleh pam singki mengunakan alat pengepam biasa.
7. Nak lagi bersih, ambil sehiris lemon, kemudian gosok disekitar sinki untuk hapuskan kuman. Lagi best, tinggal bau yang cukup wangi!

KAEDAH 2
1. Masukkan ½ cawan baking soda kedalam lubang sinki. Pastikan air yang bertakung di dalam sinki telah dikeluarkan.
2. Gunakan sudu kecil atau apa-apa yang sesuai untuk masukkan baking soda tu kedalam lubang sinki.
3. Selepas itu masukkan pula ½ cawan cuka kedalam lubang sinki tadi. Tunggu 5 minit supaya baking soda dan cuka tadi bertindak balas.
4. Kemudian, ambil satu jag air panas mendidih dan curahkan ke dalam sinki.
Lihatlah hasilnya… jadi ke tak?
5. Sambung langkah dibawah kalau teknik diatas tak berjaya. Itu bermaksud ada kotoran super degil yang melekat di saluran sinki. Jadi kena guna cara yang extreme sikit.
6. Sediakan baldi kat bawah sinki untuk tadah air yang keluar tujuannya supaya lantai tak kotor. Tanggalkan perangkap sinki, buang semua kotoran yang telah terperangkap di dalamnya ke dalam baldi yang diletakkan di bawah sinki tadi. Buka paip untuk check jika air masih lagi bertakung di dalam sinki.
7. Jika masih tersumbat, Tanggalkan sambungan PVC di bawah sinki.
8. Bersihkan saluran atau sambungan PVC tadi dengan berus gigi yang sudah tidak digunakan.
9. Cantumkan semua sambungan dan perangkap sinki dan siap

Dapur yang bersih adalah sesuatu kenikmatan yang kita tak boleh nak abaikan tetapi alangkah bagusnya jika kita ada aksesori untuk barang-barang di dapur kita. Tambahan lagi, dalam memiliki dapur yang minimalis juga dapat membangunkan lagi dapur kita. Nak tahu aksesori apa yang bagus untuk dapur? Lihat di bawah ini.

BOTOL BUMBU PORTABLE

Botol bumbu portable ini adalah botol kecil yang bumbu tetapi ia juga boleh digunakan untuk menyimpan ekspres gula, garam atau lada. Maksud eskpres ini adalah dengan secara ringkas, boleh terus mengambilnya dan meletakkan dalam masakan atau minuman.

KANTUNG BUMBU

Kantung dan botol portable ini lain sedikit. Kerana ia diperbuat dari plastik bening dengan ada tempat gantungnya. Kantung ini selalunya di tampal atau digantungkan ke dinding.

LACI AJAIB

Ia disebut laci ajaib kerana laci ini dapat menyimpan barang dengan jumlah yang begitu banyak berbanding laci biasa. Apa yang lagi menarik adalah, lebih banyak barang disimpan lagi tersusun rapi dan mudah untuk mencari barang yang kita mahu.

Baiklah, itu sahaja aksesori dapur yang dapat saya kongsikan. Anda juga boleh mencubanya di rumah.

Ramai yang tidak sedar akan cara mudah untuk rezeki masuk dalam rumah. Dalam menghias juga kita mudahnuntuk menjemput rezeki masuk kedalam rumah kita sebenarnya, tetapi dan bagaimana mungkin ramai yang diluar sana masih ada yang tidak tahukan.

IMPIANA nak share tip macam mana nak bagi rezeki masuk dalam rumah kita. Mudah sahaja, perkara utama kena tahu ialah mesti ada sikap rajin bertanggung jawab. Kemudian pastikan rumah sentiasa dalam keadaan yang sentiasa bersih dan harum. Mudah kan!

Langkah seterusnya, banggun seawal pagi buka pintu dan tingkap rumah biarkan udara segar masuk kedalam rumah dalam sekitar jam 7 pagi, amalkan dan sering bersedekah itu pastinya menjadi amalan mulia dalam kehidupan harian kita.

Bagi yang mempunyai halaman, jangan biarkan ia tidak terurus, tanam pokok yang mudah dijaga, sedap mata memandang. Biarkan halaman anda dengan rumput yang pendek dan selesa untuk anda sekeluarga besantai pada bila-bila masa. Inshaa Allah pintu rezeki rumah kediaman anda akan terbuka.

Waktu siang adalah waktu kita menggunakan tenaga cahaya semulajadi berkadar minimum. Di Malaysia, walaupun kita menikmati cahaya matahari yang banyak, tetapi masih ada lagi segelintir unit kediaman yang tidak mendapat bekalan cahaya matahari mencukupi di siang hari disebabkan oleh pelbagai halangan dan kekangan struktur kediaman itu sendiri.

Oleh itu, IMPIANA mempunyai 6 garis panduan untuk anda menarik cahaya semulajadi masuk ke dalam kediaman anda.

Tahukah anda ukuran tingkap yang standard adalah 7 kaki tinggi. Sebaiknya anda cari lah kediaman yang dibina dengan bukaan tingkap yang lebar dan tinggi kerana ia akan mendorong kemasukan cahaya matahari secara maksimum ke dalam kediaman anda. Cahaya matahari yang banyak ini akan membuatkan kediaman anda mempunyai sirkulasi udara yang baik dan pencahayaan yang cukup untuk aktiviti pada siang hari. Jadi dapatlah anda menjimatkan bil eletrik kerana tidak perlu lagi membuka lampu.

2. Alihkan segala halangan di tingkap

Jika kediaman anda mempunyai terlalu banyak langsir yang panjang serta tebal. Adalah molek jika ianya ditukar ganti dengan langsir yang berwarna lembut atau pun jenis nipis (sheer). Elakkan  langsir yang terlalu tebal dan berona gelap.

3. Lebihkan masa di luar rumah

Jika anda selalu menghabiskan masa yang terluang hanya dalam rumah, apa kata anda cuba pula menjengah bahagian luar rumah seperti di patio rumah jika anda tinggal di rumah teres atau balkoni serta tempat duduk tingkap. INGAT, kulit anda juga perlukan cahaya semulajadi yang mencukupi untuk terus kekal sihat.

4. Penggunaan cermin besar

Apabila anda ingin menerangi kawasan dalam rumah, ianya pasti merupakan satu usaha untuk menambah serta memaksimumkan kemasukan cahaya ke dalam rumah anda. Kalaulah kita boleh bawa cahaya sinar mentari ke dalam rumah dan tambah lagi kadar keterangannya, kan bagus? Trick nya adalah gunakan cermin di dalam dekorasi rumah anda. Aturkan secara strategik lokasi untuk meletakkan cermin kerana apabila cahaya masuk ke dalam rumah, ia akan memantulkannya sekaligus menerangi setiap sudut kediaman anda.

5. Naik taraf perabot anda

Perabot yang berat serta terlalu besar langsung tidak membantu anda dalam usaha menerangi kediaman serta membuatkan rumah anda mempunyai aliran udara yang bagus. Buanglah perabot yang terlalu banyak sehingga menghalang cahaya dan udara untuk menerangi kediaman anda.. Paling penting jangan biarkan perabot besar dan tinggi diletakkan  di kawasan tingkap kerana ia akan menghalang cahaya dari menerobos masuk.

6. Hiasan bunga

Tahukah anda, bunga juga memainkan peranan penting dalam usaha membantu kediaman anda tampil nyaman, selesa dan mempunyai udara yang bersih. Ya, anda boleh letakkan pokok bunga kecil seperti bunga orkid di atas meja makan atau pokok bonzai di sudut rumah. Selain daripada menyuntik kesegaran dalam kediaman, anda juga boleh sejukkan rumah anda dengannya.


Pakar Orkid Ini Tunjuk Cara Biak Orkid Guna Medium Polystyrene

Sebenarnya, tak susah nak biakkan orkid. Lebih mudah, melalui keratan. Tapi teknik atau cara yang akan menentukan hasilnya nanti. Kebiasaanya, medium arang, batu bata dan sabut kelapa digunakan dalam penanaman orkid.

Tapi bila terlalu banyak digunakan, ia akan menyebabkan pasu berat. Jadi, anda perlu sediakan tali atau dawai gantung yang cukup kuat. Kalau taak, pasu mudah jatuh ketika digantung. Anda nak angkat pun berat.

Sebenarnya ada cara naak kurangkan penggunaan medium seperti arang dan batu batu. Nak tahu, ikut cara semaian yang telah dikongsikan oleh AbangYop OrchidHunter

1.Pilih pokok yaang diambil benih. Ciri-ciri utama yang perlu diambil kira adaalh pokok tersebut mempunyai banyak daun dan terhindar dari sebarang penyakit kronik. Maksud rinkasnya adalah, pokok tersebut wajib dalam keadaan sihat. Pilih 3 batang dari pokok induk untuk dijadikan sebagai benih pokok baru. Boleh sahaja 1 atau 2, tapi 3 pokok lebih kuat dan cepat stabil.

Gunakan cutter yang tajam dan telah dibersihkan bagi mengelak keratan rosak dan mudah dijangkiti penyakit. Sapukan sedikit racun kulat pada bahagian yang dipotong.

2. Ini 3 pseudobuld yang telah di potong dari induk tadi

3. Potong hampir semua akar pada benih keratan. Jangan khuatir, bila akar lama dibuang, ia akkan menggalakkan pertumbuhan akar baru

4. Pastikan pasu yang digunakan mempunyai lubang udara pada bahagian dinding. Kalau tak jumpa pasu macam tu, boleh guna drill atau paku panas untuk tebuk sendiri lubang pada dinding pasu. Ia bertujuan memberi ruang pada akar baru menyelinap keluar dari pasu disamping menjadi lubang udara serta mempercepatkan aliran air hujaan atau siraman keluar dari pasu.

5. Inilah teknik yang dikatakan jimat serta meringankan pasu. Bahagian dasar pasu diletakkan polystyrene

6. Lepas itu, baru lah arang dan batu

7. Selesai sediakan bekas semaian, masa untuk tanam keratan benih tadi. Caranya, bukan timbus pangkal keratan dengan arang atau batu. Hanya perlu letak sahaja keratan tersebut di atas timbunan medium tadi

8. Ikat buld atau daun pada tali atau dawai gantung supaya stabil sementara menunggu akar baru mengikat

9. Boleh lah siram dan letakkan di bawah teduhan

Ramai Sahabat laman yang mengeluh Hydrangea atau bunga Siti Zabedah dah bertahun di tanam namun tidak berbunga. Kebanyakkannya mabuk daun walaupun telah di beri pelbagai baja sama ada organik mahupun kimia. Ada juga yang sanggup menghabiskan duit membeli baja khas untuk hydrangea yang diimport dari luar negara. Maka, keputusanya adalah di buang atau musnahkn sahaja pokok bunga tersebut.

Sebenarnya, bukan sekadar pembajaan perlu di lakukan. Ada beberapa perkara lain yang perlu anda perhatikan. Antaranya:

2. Haydrangea lebih mudah dan cepat berbunga jika di tanam terus di atas tanah. Ini keran sifat akarnya yang berserabut mudah tercekik menyebabkan ia sukar untuk menyerap nutrien dan mengeluarkan bunga.

3. Pastikan lokasi yang ditanam tidak terdedah dari terik matahari. Jika terdapat kesan daun yang melecur, ia menunjukkan lokasi hydrangea yang ditanam hydrangea tidak sesuai.

4. Namun, Hydrangea memerlukan matahari pagi untuk pertumbuhan dan penghasilan bunga. Oleh itu, cari lokasi yang menghadap matahari pagi namun terlindung dari terik petang

5. Lakukan pembajaan secara berkala sekurang-kurangnya 1 kali setiap 2 minggu. Tak kira jenis apa pun baja yang anda gunakan, setiap kali selepas membaja anda Wajib lakukan siraman segera. Jika tidak, baja tadi akan menyebabkan pokok panas dan boleh mengakibatkan mati

6.  Lakukan cantasan secara kerap. Ia bukan sekadar berupaya mengawal tumbesaran pokok malah dapat menggalakkan penghasilan cambah tunas baru. Ini secara tidak langsung dapat menggalakkan penghasilan bunga yang lebih banyak

7. Apabila selesai berbunga atau bunga mula layu, dahan yang berbunga perlu dicantas untuk menggalakkan pertumbuhan gugusan putik bunga yang baru

Terdapat pelbagai jenis dan cara penyediaan makanan alternatif untuk haiwan ternakan seperti kambing, ayam dan itik. Di Thailand dan Indonesia, pemberian makanan alternatif yang dihasilkan dari batang pisang sudah lama diamalkan.

Kenapa batang pisang?

Batang pisang ternyata kaya dengan kandungan glukosa dan selulosa namun rendah kadar lignin. Glukosa adalah salah satu karbohidrat terpenting yang digunakan sebagai sumber tenaga bagi haiwan dan tumbuhan.

Glukosa yang terdapat di dalam batang pisang terhasil daripada proses fotensitesis dan respirasi. Sementara itu, lignin adalah satu bentuk serat yang diperlukan oleh haiwan ternakan untuk membantu pencernaan. Jika jumlah lignin tinggi diberikan, ia akan menyebabkan gangguan pencernaan kepada haiwan ternakan seperti cirit birit.

Selain itu juga, menu batang pisang amat sesuai diberikan kepada haiwan ternakan terutamanya ketika musim panas. kandungan air dan serat yang terdapat di dalam batang pisang mampu mengurangkan pemanasan haba di dalam badan haiwan ternakan.

Namun makanan dari batang pisang ini tidak boleh dimakan secara terus oleh haiwan ternakan kerana ia akan memberi kesan sampingan yang lain. Sebaiknya, hanya seminggu sekali sahaja sajian batang pisang disediakan. Selain di beri terus batang pisang untuk dimakan oleh haiwan ternakan, sebaiknya anda perlu campur beberapa bahan untuk menambahkan khasiatnya.

Cara Penyediaan makanan ternak dari batang pisang

RESEPI 1

Bahan-bahan:
3 Bahagian batang pisang yang telah di racik halus
3.5 bahagian ubi kayu yang telah diracik halus
3.5 bahagian jagung ayam yang halus

Cara: Campurkan kesemua bahan dan digaul rata sebelum diberikan kepada haiwan ternakkan

RESEPI 2

Bahan-bahan:
2 bahagian batang pisang yang telah diracik halus
2 bahagian dedak ayam
3 bahagian jagung halus
1.5 bahagian nasi kering (kebiasaanya nasi kering dihasilkan dari kerak mahupun nasi yang tidak dimakan lagi. Ia dijemur sehingga kering)
1.5 bahagian hampas kacang soya
sedikit gula perang

Cara: Campurkan semua bahan sehingga rata dan diperap 1 minggu di dalam bekas kedap udara. Setelah seminggu, boleh diberiakn kepada ternakkan. Namun anda perlu apstikan, bahan perapan tidak busuk. Jika busuk, ia akan tercemar dan membahayakan haiwan ternakkan

Labu antara tanaman yang aling sesuai ditanam ketika musim panas kerana ia memerlukan iklim antara 25-35 darjah untuk merangsang penghasilan bunga dan mempercepatkan tempoh matang labu untuk dituai. Ramai Sahabat laman yang takt ahu bahawa bunga labu jantan dan betina. Asyik lah mengadu, bunga banyak tapi buah tak menjadi. Hal ini kerap dihadapi oleh sahabat laman yang pertama kali cuba menanam labu. Untuk memastikan labu menghasilkan buah, ada beberapa perkara yang perlu anda lakukan.

KURANGKAN DAUN

Elak tanaman labu anda mabuk daun dengan melakukan cantasan dan buang daun-daun yang telah terlalu tua. Ia bukan sekadar dapat mengawal tumbesaran pokok, malah menggalak penghasilan cabang atau tunas baru. Secara tidak langsung, ia boleh menggalakkan penghasilan bunga yang banyak

PEMBAJAAN

Pembajaan bukanlah keperluan yang perlu dibekalkan secara kerap. Menrut cadangan Jabatan pertanian, baja yang digalakkan pada peladang labu adah dari NPK dengan nisbah 12:12:17:2+TE. Pembajaan perlu dilakukan dengan kaedah taburan terus pada permukaan medium. Namun, sebelum di baja, gember tanah sekitar pokok labu untuk memudahkan medium menyerap baja. Setiap kali selesai pembajaan siraman perlu dilakukan segera

PENDEBUNGAAN

Ini merupakan langkah paling penting dan kerap dilupakan. Hal ini disebabkan oleh ramai yang takt ahu bahawa labu mempunyai bunga jenis jantan dan betina. Jika pendebungaan tidak dilakukan. Ini bermakna, bunga yang muncul akan layu begitu sahaja dan tidak dapat menghasilkan buah. Kebiasaanya, proses ini akan dilakukan oleh ajen pendebungaan seperti lebah, rama-rama, semut dan sebagainya. Namun, ia belum pasti, agen tersebut dapat singgah ke semua bunga yang sedang mekar untuk lakukan pendebungaan.

ELAK BUAH ROSAK

Apabila pendebungaan telah Berjaya dilakukan, buahh mula terbentuk. Apabila bunga telah bercerai dari buahnya, Alaskan buah dengan bekas plastik atau papan bagi mengelak labu bersentuhan dengan tanah. Ini kerana, medium tanaman antara punca utama penyebaran penyakit yang menyebabkan labu rosak

Sebab itu, ada antara peladang menanam labu dengan cara tergantung ia bagi mengelak masalah buah yang rosak atau mereput.


Petua Buat Pokok Kantan Kerap Berbunga Dan Sihat Sebelum Dituai

Pokok bunga kantan merupakan sejenis pokok herba saka yang biasa digunakan dalam masakan nusantara seperti laksa, nasi kerabu, asam dan pedas. Aromanya cukup wangi dan dapat menaikkan selera makan sesiapa saja. Selain itu, warnanya yang menonjol juga menjadikan bunga kantan sebagai salah satu aksesori hiasa yang menarik!

Walau bagaimana pun, nak biak tanaman ini bukanlah satu perkara yang mudah. Ia amat susah untuk berbunga dan oleh kerana itulah harganya dipasaran agak tinggi berbanding tanaman lain. Bunga kantan juga jarang ditanam secara komersial walaupun dengan permintaan yang tinggi.

CARA PASTIKAN BUNGA KANTAN BERBUNGA KERAP & BANYAK SERTA SIHAT HINGGA WAKTU UNTUK DITUAI

1. Kantan mula berbunga biasanya selepas 2 tahun lebih ditanam. Kantan biasanya tidak memerlukan baja.
2. Untuk berbunga kerap:
Kantan gemar persekitaran yang basah dan lembab.
Kena rajin “bagi hujan” apabila hari tidak hujan dengan menyiram secara semburan halus ke atas.

3. Setelah mula mengeluarkan kudup bunga, letak potongan botol plastik untuk mengelakkan musuh tanaman.

Pemangkasan yang dilakukan dengan betul akan menggalakkan tumbesaran dahan, daun, bunga dan buah. Selain daripada itu, ia juga akan menjadikan pokok yang dipangkas mempunyai tempoh hayat yang lebih lama. Sebelum melakukan pemangkasan, terdapat 10 perkara yang perlu anda beri perhatian.

1. Pastikan perkakas memangkas sentiasa tajam bagi mengelakkan dahan mudah cedera dibahagian yang dipangkas. Selain daripada itu  juga, peralatan memangkas yang tidak dibersihkan dan diselenggara baik akan menyebabkan kawasan pangkasan mudah terdedah kepada penyakit.
2. Kenalpasti tujuan pemangkasan yang hendak dilakukan. Terdapat pelbagai jenis pemangkasan yang boleh dilakukan. Setiap satunya mempunyai keperluan dan kesan yang berbeza. Terdapat 3 kaedah yang kerap digunakan:

Pemangkasan bentuk

Ia bagi tujuan untuk mencapai sesuatu bentuk tertentu bergantung kepada keperluan. Selain itu juga, tujuan pemangkasan ini adalah untuk mengawal tumbesaran tumbuhan. Pemangkasan kebiasaan dilakukan sejak tanaman masih di peringkat muda.

Pemangkasan pemuliharaan

Kaedah ini tujuannya untuk menjamin kesihatan tumbuhan. Kebiasaannya ia dilakukan apabila tumbuhan selesai berbuah. Apabila selesai tumbuhan berbuah, tenaga / nutrisi yang ada di dalam sistem pokok sudah berkurangan. Hal ini boleh mengakibatkan produksi tumbuhan akan mula merosot. Oleh itu, untuk memastikan produktiviti tumbuhan, pemangkasan hampir menyeluruh perlu dilakukan. Selain itu juga, pemangkasan ini bertujuan membuang bahagian yang berpenyakit.

Pemangkasan produksi

3. Untuk memastikan pokok merimbun, pemangkasan produksi perlu dilakukan. Ia bagi tujuan menggalakkan tunas baru tumbuh dan menghasilkan cabang pokok yang lain .

4. Lakukan pemangkasan mengikut bahagian. Untuk tujuan pemangkasan bentuk, pangkasan perlu dilakukan dari bahagian atas terlebih dahulu.

5. Pastikan pemangkasan kolar dahan (collar pruning) dilakukan bersih dan licin. Untuk mendapatkan hasil seperti ini, alat pangkasan perlu sentiasa tajam dan bersih.

6. Jika melibatkan pemangkasan dahan besar dan berat, ikatkan ia terlebih dahulu pada batang pokok  yang kukuh serta alihkan harta benda yang berhampiran.

7. Selain pemangkasan satu bahagian, periksa keadaan sekeliling sebelum beralih ke bahagian yang lain. Ia bertujuan untuk memastikan keadaan di sekitar dalam keadaan terkawal.

8. Buang ranting atau dahan yang tersangkut pada pokok. Ia bukan sekadar memberi pembersihan secara total, juga mengelak dari masalah jangkitan pada dahan yang lain jika tujuan pemangkasan adalah untuk pemeliharaan.

9. Mulakan pangkasan dari dahan yang lebih nyata seperti bahagian yang telah mati, tunas air, dahan bergesel dan sebagainya.

Pastikan kaedah pangkasan anda betul. Jika tidak, dahan yang dipangkas akan mudah dijangkiti penyakit.

10. Kawasan yang luka akibat pemangkasan hendaklah dirawat dengan bahan penutup keratan (sealing compound) agar titik keratan tidak akan mudah meresap air dan seterusnya mengelak dari serangan penyakit atau serangga perosak pada titik keratan.

Peminat barang vintage ni kebiasaanya berjiwa sentimental dan kreatif. Almaklumlah, tututan diperlukan untuk memastikan perabot lama atau antik sentiasa kelihatan cantik. Namun, berlainan pulak dengan cerita pasangan suami isteri ini. Minat terhadap barangan lama memang tidak dapat dipisahkan. Namun, kebiasaanya, peminta barang lama ni lebih cenderung menjadikan kediaman mereka macam muzium.

Koleksi barang antik yang padat dan terlalu sarat menyebabkan kediaman dah macam ruang pameran pula. Elak perkara ini berlaku, pemilik menggabungkan konsep moden dan kelasik untuk menghias kediaman miliknya. Mereka sepakat dan lehatlah hasilnya.

Dari segi pemilihan perabut, kita kena pandai2 cari & kalau rajin cari, boleh dapat yang berkualiti dengan harga yg cukup murah. Kami juga guna cara kreatif untuk hias rumah dengan menggunakan barangan recycle dan barang lama diubahsuai jadi sesuatu yang nampak baru dan cantik

Barang Antik:

Walaupun tinggal di apartmen, Pemilik gemarkan suasana yang segar, maka anjung yang diberi walaupun sekangkang kera tetap diusahakan.

Penghargaan:

Barang lama haruslah dijaga dengan baik, tambahan pula barang tersebut mempunyai nilai yang tersendiri. Ramai yang gemar dengan barang antik tetapi tidak pandai untuk menjaganya dan menghias agar ia sentiasa nampak sempurna dan tidak out dated. Kalau salah menghias silap hari bulan memang nampak macam masuk muzium.

Bila bercakap soal warna, kita bagaikan dipukau dengan pelbagai contoh yang ada. Malah ramai juga terpengaruh dengan paparan iklan atau jiran sebelah menyebelah. Jika boleh mahu sama atau lebih dramatik daripada mereka. Namun persoalannya adakah warna yang dipilih itu sesuai untuk anda atau sekadar tempelan belaka? Jadi bagaimana helah memilih warna yang sesuai dengan diri anda dan kediamannya? 5 gosip panas diperolehi daripada pereka…

Kisah Cahaya Matahari Menerobos Masuk Ke Rumah

Lihat cahaya semula jadi ruang kediaman anda. Adakah malap kerana tidak menghala terus ke simbahan cahaya matahari atau terang benderang terutama di waktu pagi mahu pun petang? Ini penting kerana ia mempengaruhi karakter warna yang bakal anda pilih. Agar seimbang, selesa malah menyerlahkan pula pilihan tata hias anda.

Pernah saya ditanya, bolehkah kita memilih warna ruang kediaman berdasarkan warna kegemaran kita. Bayangkan jika warna kegemaran kita ungu kelam dan coklat sawo matang. Dikenakan pula pada ruang makan yang tidak dapat cahaya matahari yang cukup. Terbukakah selera anda untuk makan di situ dengan dikelilingi rona yang begitu berkecamuk dan tidak keruan? Jika seleranya masih terbuka syukurlah..bagaimana ruang kelihatan sugul, ‘kotor’ dan membuat kita resah?Lebih memburukkan keadaan, suami makan di sebelah pun kita tak perasan . Masakan tidak, semua dah teradun sama dengan warna kerusi makan , dinding belakang dan warna kulitnya…yang nampak hanya gigi jer….

Bayangkan ruang kediaman anda diterangi mentari petang, ruang akan menjadi panas dan anda pula jenis orang yang panas badan terutama apabila pulang dari kerja? Pasti tidak keruan dan tidak amali dengan gaya hidup anda bukan? Manakala segala kemasan lembut anda berwarna merah cili dan jingga. Malah dindingnya diwarnakan dengan rona terang gemilang juga. Tidakkah anda rasa seperti di dalam ketuhar?

Carilah warna yang sejuk, yang selalu digunakan oleh produk spa. Warna segar dan mampu memberi rasa nyaman apabila melihatnya. Kita sewajarnya menyesuai warna yang sesuai untuk semua kelengkapan rumah. Bukan berimaginasi tanpa melihat realitinya. Bukan apa kelak kita juga yang rugi dan sakit hati. Tambah pula jika jiran yang ‘kepoh’ datang bertandang. Mulalah dia mengata itu ii serba tak kena macam pakar warna antarabangsa lagaknya.

Bagaimana pula jika kediaman anda terlindung dek blok depan dan kelam sentiasa? Apa usaha kita dalam menjadikan suasana lebih cerah dan menyalurkan tenaga positif? Anda boleh memilih warna terang. Tetapi wajarkah mewarna setiap kamar dengan warna berbeza? Nanti orang kata tadika pula.

Jadi cari kertas dinding yang mempunyai corak meriah warna. Flora, geometri, belang atau panorama. Pilihlah yg mana sesuai. Tidak perlulah sampai kesemua dinding. Cukup feature wall sahaja. Manakala rona lain cukup diwarnakan dengan rona asas seperti kuning krim , putih magnolia atau putih gading yang cerah dan selamat. Jadi terang dan kena pada ruangnya. Kita jangan lupa warna selalunya akan lebih hidup jiak terkena pancaran cahaya yang cantik dan menarik. Sama ada pencahayaan semula jadi atau tiruan, kita perlu bijak menangani perkara ini agar ruang nampak terancang dengan cukup rapi dan memberi manfaat kepada kita.

Untuk mengetahu gossip berikutnya tunggu esok ya…..


10 Cara Baiki Sofa Koyak Yang Paling Mudah Dan Murah

Alamak, sofa terkoyak. Sakitnya mata tengok. Tapi tak pe lah kecil lagi, tampal dengan duct tape.

Ramai mengambil penyelesaian mudah ini kan? sedangkan banyak lagi cara dan kaedah mudah yang nampak lebih cantik dan menarik. Kalau pakai duct tape tadi, koyak atau lubang yang kecil pun boleh jadi besar.

Nak hantar tukar sarung sofa, harganya pulak boleh tahan juga. Tambahan pulak yang rosak tue sikit sahaja. Jadi, bagi menyelamatkan poket anda, Boleh cuba 10 langkah mudah ini bagi menutupi sofa yang koyak atau berlubang.

1. Tampal bunga kait di atas tempat yang koyak

2. Cantuman kain perca berbentuk hexagon

3. Guna fabrik bercorak yang sepadan untuk digantikan pada sofa arm kesan dicakar kucing

4. Buat tenunan artistik menggunakan benang cross stitch pada bahagian yang koyak

5. Jahit doilies pada tempat yang koyak

6. Sediakan kait konsep granny square untuk tutup bahagian atas sofa arm yang rosak

7. Gantikan bahagian sofa arm yang rosak dengan menggunakan PU leather dan dilekatkan dengan paku kraf

8. Buat kolaj bunga dari kain perca

9. Beli kepingan sulam yang telah siap dan tampalkan pada sofa

10. Paling mudah, jahit kain mengikut saiz sofa arm dan tutup sahaja tempat yang koyak

Sumber: http://www.amazinginteriordesign.com

Tanggapan bahawa semua bahan makanan (basah dan kering) yang disimpan dalam peti sejuk akan tahan lebih lama berbanding dengan makanan yang diluar adalah salah sama sekali.

Betul, kebanyakan bahan dapur seperti ikan, ayam, sayur-sayuran serta buah-buahan akan kekal segar dan tidak cepat rosak jika disimpan didalam peti sejuk. Tetapi bukan semua ya..

Ada sesetengah bahan yang memang tak sesuai langsung untuk disimpan di dalam peti sejuk. Dan mungkin anda juga tidak sedar yang selama ini anda telah praktikkan rutin yang salah. Jadi mari kita semak bersama apa bahan makanan yang tidak perlu disimpan dalam peti ais.

1. Bawang
Menyimpan bawang di dalam peti sejuk boleh menyebabkan peti sejuk kita berbau. Apatah lagi jika ia telah dipotong atau dihiris. Simpan bawang di rak dapur dalam bekas yang kering.

2. Kentang
Kentang juga tidak sesuai disimpan di dalam peti sejuk dan harus disimpan di luar petisejuk dalam keadaan kering.

3. Sos
Sos akan menjadi lebih pekat dan sukar dituang semasa hendak digunakan. Ia boleh disimpan di luar peti sejuk pada suhu bilik dengan penutup botolnya ditutup rapat.

4. Roti
Menyimpan roti dalam petisejuk boleh menyebabkannya lebih keras dan kurang enak. Roti juga menyerap bau makanan lain yang ada dalam peti sejuk.

5. Makanan dalam tin
Jika masih ada makanan dalam tin yang masih berbaki, ia elok dikeluarkan daripada bekasnya dan disimpan dalam bekas plastik dan kaca sebelum disimpan di dalam peti sejuk.

6. Makanan panas
Menyimpan makanan yang panas dalam peti sejuk akan menyebabkan lebih banyak tenaga elektrik yang digunakan untuk mengekalkan suhu peti sejuk agar sentiasa sejuk.

7. Rempah ratus
Elakkan menyimpan rempah ratus seperti ketumbar, jintan manis, lada hitam dan lain-lain di dalam peti ais. Ia boleh menyebabkan peti sejuk berbau herba. Ia harus disimpan di luar peti sejuk pada suhu bilik.

8. Mentega
Mentega akan menjadi keras di dalam peti sejuk dan menjejaskan rasanya. Ia harus disimpan dalam bekas yang ditutup ketat pada suhu bilik.

9. Madu
Madu tidak perlu disimpan di dalam peti sejuk. Cuma elakkan dari tempat yang panas dan terdedah pada cahaya matahari.

10. Kopi
Cara terbaik untuk menyimpan kopi adalah dalam bekas kedap udara pada suhu bilik. Apabila ia sejuk, aroma kopi boleh hilang bahkan membina pemeluwapan yang boleh merosakkan kopi kisar.

Menimbang cahaya mata pertama, kedua atau seterusnya pastinya membuah rasa bersyukur dan nikmat menjadi seorang ibu dan ayah bukan. Perkara yang selalu dititik beratkan sewaktu dapat tahu anda bakal begelaribu dan bapa adalah dengan membeli persiapan barang bayi dan baju mengandung untuk si mama. Perkara ini selalu diabaikan oleh masyarakat kita yang jarang ingin ketengahkan konsep bilik si manja. Selalunya kamar si manja akan dihias dan direka sewaktu mereka sudah meningkat usia 12 tahun ke atas. Benar bukan? Anda sering menonton cerita-cerita Hollywood, perasan atau tidak jika cerita yang berkisarkan keluarga, anak-anak mereka akan diberi kamar sendiri atau berkongsi bilik dengan adik beradik lain, mahupun yang masih bayi. Ini adalah budaya mereka. Ada baiknya dan ada buruknya. Bergantung pada ibu bapa itu sendiri cara mendidik anak-anak.

Acap kali kita mendengar mendidik anak biarlah dari kecil. Kalau dah besar nanti macam-macam kerenah pula. Tidak salah kalau si manja yang baru lahir itu tidur bersama kita, tetapi bahaya mengundang itu anda perlu titik beratkan. Apa yang dikatakan dengan bahaya itu. Pernah tidak anda mendengar kisah anak kecil mati lemas sewaktu tidur kerana tertindih dengan ibu atau bapanya sendiri? Bahayakan! Kita mungkin tidak perasan sewaktu tidur bersama bayi itu kerana asyik dibuai lena. Disebabkan untuk mengelakkan perkara buruk berlaku, sediakan satu ruang yang cukup selesa untuk si manja tidur dengan sempurna.

Tidur si manja perlu dijaga dengan baik kerana dari tidurnya ia otak dan tumbesarannya mula berkembang, jika kita tidak mempunyai bilik yang banyak di dalam rumah, ini tidak menjadi masalah kerana dalam kamar kita juga boleh dihias dengan sudut si comel. Dengan tidak sengaja bilik tidur kita juga akan lebih nyaman dan selesa untuk kita sekeluarga. IMPIANA kongsikan beberapa idea dekor kamar si manja untuk dijadikan inspirasi.

Tidak menjadi masalah jika bilik tidur anda terhad saiznya, lihat kamar ini di sudut itu dijadikan tempat tidur si comel yang cukup sempurna .

Konsep ini menarik dan sangat selesa, kalau susah nak dapatkan katil macam ni, anda yang bijak bertukang dan boleh membuat DIY bolehlah tiru gaya katil bayi ni.

Jika anda melihat dengan teliti dalam susun atur perabot untuk bilik si kecil pasti ada, arm chair atau wing chair kan. Fungsinya untuk keselesaan bagi ibu-ibu yang masih menyusu. Kedudukan yang selesa amat penting ye, jangan ambil ringgan.

Selebriti Malaysia pun tidak ketinggalan menghias bilik tidur anak mereka.

Azrinaz Mazhar
.

Datuk Siti Nurhaliza

Sumber: Pinterest

Seperti umum mengetahui, daun Kesum antara sayur-sayuran yang penting dalam setiap masakan. Maka oleh itu, anda disarankan untuk menanam pokok Kesum ini di halaman rumah anda. Jadi, anda tidak perlu lagi membeli di pasar jika mahu mendapatkannya kalau sudah ada di halaman rumah.

Pasti ada di kalangan anda yang mahu mengetahui bagaimana caranya untuk menanam pokok Kesum di halaman rumah anda. Jika sebelum ini anda pernah cuba menanamnya tetapi tanaman pokok Kesum anda tidak berhasil, apa kata anda cuba lakukan petua ini.

CARA-CARANYA:

1. Pilih dahan pokok kesum yang segar dari pokok induk dan kerat.

2. Sediakan botol atau balang lutsinar sama ada plastik atau kaca.

3. Buang daun-daun di bahagian bawah dan rendam pokok kesum dalam botol berisi air. Guna air paip saja

4. Letak pokok kesum yang direndam di tempat yang mudah dapat cahaya tapi bukan cahaya matahari terus.

5. Saya guna balang lutsinar ini supaya mudah nampak kalau ada jentik-jentik. Tapi setakat ini belum ada lagi.

6. Tambah air jika nampak dah surut. Tak perlu tukar air air hari-hari. Setakat 2-3 minggu air masih elok jernuih. Kalau mula nampak hijau cuci balang atau bekas saja.

7. Dalam tempoh sebulan selepas tanam, pokok kesum ini tak perlu letak baja lagi. Selepas tempoh sebulan bolehlah letak baja AB atau NPK 15.

8. Tapi, jika berhasrat nak pindahkan pokok kesum ini ke tanah tak perlu letak baja. Boleh terus tanam dalam pasu atau ke tanah. Boleh guna media tanah campuran kelapa sawit dan cocopeat.

Kredit: Nur Izzah Mahmud


Nak Tanam pokok Pun Ada Doa, Mudah-Mudahan Hasilnya Lebih Berkat Dan Melimpah

Sekecil mana pun perkara yang kita lakukan, mesti di mulakan dengan Basmalah. Ia bagi memastikan setiap perkara yang kita lakukan mendapat keberkatan dan dipermudahkan.

Jika pokok lambat berbuah atau tak berbuah langsung dan yang lebih malang ada juga yang sudah mati, jangan salahkan siapa-siapa. kita tu yang tak baca doa masa tanam pokok. Ni doa bagi yang tak tahu, yang dah tahu kita geng.

– Selawat 3x
– Bismilahhirohmanirohimm.-
-‘Subhaanalwaarisu al baa isu’.
Ertinya:
Maha suci Allah yang maha mewariskan dan maha membangkitkan.

Semoga tanaman anda hidup subur dan bakal mendatangkan hasil yang lumayan.

Kebaikkannya adalah untuk menghasilkan makanan yang selamat, mesra alam di samping berupaya menyuburkan tanah secara alami. Booster Tanaman.

5 jenis baja cecair (NF):

1. Baja hijau
2. Baja Buah-buahan
3. Baja berasaskan ikan
4. Baja berasaskan tulang
5. Baja berasaskan kulit telur/kerang/siput

Kaedah membuat baja hijau / Buah

1. potong 1 kg tumbuhan/buah seperti kangkung/batang pisang/buah muda)

*untuk baja buah, hanya ubah penggunaan 1kg sayur kepada 1kg buah-buahan. yang lainnya proses dan bahan perapan yang digunakan sama

2. Adunkan 1 kg tumbuhan hijau tadi bersama 1 kg gula merah ke dalam bekas yang kedap udara

3. Tutup mulut bekas simpanan dengan kain kasa atas kertas sahaja

4. Peram selama 7 hari

5. Tapiskan dan asingkan sisi untuk mendapatkan cecairnya.

6. Letakkan sisa pada permukaan tanah sebagai sungkupan.

7. Ambil 1 sudu besar cecair baja dan campurkan ke dalam 5 liter air

8. Jadikan bahan campuran tadi sebagai siraman pada tanaman sekurang-kurangnya dua minggu sekali

Pokok cili antara yang banyak ditanam di rumah, baik dalam pasu atau di tanah. Senang nak makan, ambil saja.

Tapi masalah biasa bila tanam pokok cili adalah kena serangan bena/ulat putih. Sampai buat pokok mati.

Tak perlu guna racun kimia untuk pulihkan pokok cili yang kena masalah ini. Boleh buat sendiri semburan kawalan serangga seperti dilakukan oleh Lebai Kudin. Cuma guna dua bahan dapur saja.

Selain pokok cili boleh juga sembur pada sayuran yang alami masalah sama.

DIY Air Semburan Untuk Pulih Pokok Cili Kena Serangan Ulat Putih

Hari ini nak kongsi cara buat kawalan serangga sendiri untuk menghalang lalat putih atau bena putih untuk pokok cili dan sayuran.

Alhamdulillah belalang dan semut pun takde. Yang penting tiada racun berbahaya digunakan.

Sembur ke seluruh pokok cili terutama bahagian bawah daun. Spray seminggu sekali atau 2 kali ikut keperluan.

Kenapa guna syampu kanak-kanak? Sebab shampu ini tiada kimia merbahaya, kurang berbuih, tidak merosakkan pokok dan tiada kesan sampingan.

Cuma cili perlu dibasuh sebelum dimakan. Selamat mencuba

Tahukah anda terdapat beberapa spesies tanaman luar yang boleh hidup dengan subur di dalam kediaman?. Ia bukan sahaja mencantikkan ruang dalaman malahan mampu membekalkan udara segar dan mendinginkan kediaman anda. Ada di antaranya mampu menghasilkan bunga sepanjang tahun jika diletakkan di dalam kediaman. Lima tanaman luar yang mampu hidup segar di dalam kediaman adalah:

Begonia: Begonia mempunyai beberapa varieti yang menghasilkan bunga dan daun berwarna. Secara khususnya, Begonia rex adalah antara tanaman outdoor yang sesuai diletakkan di dalam kediaman kerana warna, corak dan tekstur yang unik.

Caladium: Caladium memerlukan full shade jika diletakkan di luar. Manakala jika di jadikan tanaman indoor, Caladium memerlukan sedikit cahaya.  Warna, corak dan saiznya yang pelbagai memberikan pilihan kepada hiasan dalaman.

Coleus: Coleus gemarkan cahaya matahari dan akan merimbun jika sentiasa di pangkas. Pencahayaan sederhana diperlukan apabila coleus diletakkan di dalam rumah.

Tradescantia: Tanaman ini biasa ditanam luar kediaman. Kebanyakannya lebih gemar cahaya penuh, namun ada di antaranya boleh hidup di dalam rumah. Sebagai contoh, Tradescantia tricolor

Semua jenis tanaman herba: Kebanyakan tanaman herba hidup dengan baik di luar kediaman. Tanam herba di dalam pasu dan letakkan ia di tepi jendela, tumbuhan ini masih dapat hidup subur dengan bekalan cahaya dari luar.


Baiki Sendiri Dan Kembalikan Kelajuan Kipas Siling Dengan Kos RM5 Sahaja!

Fungsi utama kipas siling dirumah adalah untuk menyejukkan udara dalam sesebuah ruang. Tetapi malangnya, kipas juga mempunyai jangka hayatnya. Jika sudah terlalu lama digunakan, prestasi kipas siling akan berkurang dan menjadikan kelajuannya tidak seperti sediakala.

Tetapi sebelum anda pergi ke kedai untuk membelikipas yang baru, apa kata anda cuba dahulu solusi mudah dan jimat ini. Dengan kos sekitar RM5, anda boleh kembalikan kelajuan kipas siling lama dalam masa 20 minit sahaja! Ikuti langkah dan perkongsian dari pemuda ini..

kipas siling slow ? baru pakai 5 tahun, tak kan nak kena tukar kipas baru. Kipas dulu elok je 10 tahun guna takde masalah. Nak tak aku ajar cara repair sendiri ? kos RM5 je, dr beli kipas baru kena RM400.

JENIS KAPASITOR

Kipas ni kalau slow kebiasaanya disebabkan kapasitor. Ni antara kapasitor yg selalu digunakan. Apa beza dua ni ? biasanya kapasitor belah kanan ni untuk kipas yang pakai remote control, yang kiri pulak jenis kipas lama yg suis speed control melekat kat dinding.

kapasitor ni senang je korg nak beli, harga sebijik biasanya tak lebih rm5. kapasitor ni banyak jenis, korg nak senang pi beli kat hardware bagitau je model dan brand kipas. Lagi mudah korg ambk gmbr kipas tu tunjuk ke tokey. Nak cari kat shoppe pon ada, tp kena pandai cari.

Kenapa kena pandai cari ? Capacitor ni banyak jenis, kang salah beli tak jalan pulak kipas tu. Nak beli capacitor ni kena tau dua benda, uF ( micro farad ) dan v ( voltage ). Jadi korg kena tau berapa nilai uF dan v capacitor kipas korang, dan cari value yg sama

Dah beli capacitor, macam mana pula nak tukar?
Kalau kipas aku capacitor dia melekat kat board. So korang kena solder je part mana yg nak tukar.

Macam aku kata awal tadi, kipas jenis lama selalunya pakai capacitor jenis ni. so kalau jenis ni nak mudah korang beli siap connector wire mcm gmbr kanan ni. Potong wire capacitor lama tu dan sambung je guna connector ni.

aku terangkan sikit mcm mana nak buka kipas jenis ni. korang pusing je casing ni arah lawan jam. Nanti dah buka casing tu akan nampak ada 3 skru, dan buka.

Bila dah buka skru tu, baru korg jumpa board. Sebelum korang buka board ni, pastikan cabut dlu wire connector. Lepastu apa lagi, korang boleh tukar capacitor baru macam aku bgtau tadi. Mudah kan ?

Aku buat tadi kejap je, tak sampai 20 minit. Jadi daripada korang beli kipas baru terus, why not cuba tukar capacitor dlu. Harap korang faham la ya

SELAMAT MENCUBA!

Tinggal di rumah tidak semestinya selamat. Kebelakangan ini kita sering dikejutkan dengan kejadian rompakan di kediaman. Penjenayah semakin berani bertindak walaupun di siang hari. lantas kita haruslah sentiasa berwaspada dan menjaga keselamatan diri dan rumah. Berikut antara tips keselamatan yang perlu anda ketahui.

1. Pastikan pintu dan tingkap dikunci rapat walaupun di siang hari.
2. Perhatikan kawasan sekitar sebelum memasuki kawasan rumah, pergerakan anda mungkin sedang diperhatikan
3. Simpan nombor-nombor penting untuk kegunaan kecemasan seperti jiran tetangga, pegawai polis kawasan, pondok polis berhampiran, rukun tetangga,  pondok pegawal dan individu terdekat. Letakkan dalam telefon bimbit dan tampalkan juga di tempat yang mudah dilihat.
4. Jika boleh, elakkan anda atau ahli keluarga anda tinggal bersendirian.
5. Simpan dokumen-dokumen penting dan barang bernilai di tempat yang sulit.
6. Pasang selak pintu dari dalam serta alat pengera keselamatan
7. Jangan sesekali memberikan kunci rumah kepada individu yang datang untuk membaiki rumah/paip/sinki atau memasang lampu/kipas dan sebagainya. Pastikan anda memantau kerja-kerja yang dilakukan dan sebaiknya tidak bersendirian.
8. Sebelum mengunci pintu, periksa bahagian dalam rumah – di balik pintu, dalam tandas, dalam almari, di balik langsir, di bawah katil atau di mana-mana bahagian yang meragukan
9. Jangan bukakan pintu rumah/pagar kepada individu yang tidak dikenali/diragui.
10. Penceroboh mungkin menggunakan ilmu sihir. Amalkan ayat-ayat Quran tertentu sebagai pendinding diri. Seorang teman pula mencadangkan agar membela ikan puyu untuk mengelakkan gangguan pukau.

Setiap ruang yang terdapat dalam sesebuah kediaman biasanya dirancang berbeza memandangkan setiap satunya mempunyai fungsi yang berlainan. Bagi memenuhi keperluan aktiviti dalam sesatu ruangan itu, beberapa perkara yang perlu diberi perhatian termasuklah susun atur ruang, jenis perabot dan material yang digunakan. Selain itu, satu faktor penting yang perlu dititikberatkan ialah penataan cahaya. Selain untuk menerangi ruang sesuai dengan aktiviti, penataan cahaya juga penting bagi mewujudkan suasana yang nyaman dan bertepatan dalam ruang tersebut.

Ruang Tamu
Ruang tamu merupakan salah satu ruang terpenting dalam sesebuah kediaman. Fungsi utama ruang ini merupakan tempat berkumpulnya tetamu dan ahli keluarga selain digunakan juga sebagai tempat bersantai dihujung minggu atau berehat selepas hari yang panjang. Jadi lampu-lampu yang melengkapi ruangan ini mestilah yang dapat memenuhi kehendak dan aktiviti pengguna.

Ruang Makan
Fokus utama penataan cahaya pada ruang makan sudah tentunya pada meja makan. Sebaiknya, letakkan lampu gantung atau pendant light untuk menerangi ruang makan kediaman anda kerana selain bertindak sebagai punca cahaya, lampu gantung juga boleh menjadi titik focal untuk ruang itu.

Dapur
Sebuah dapur dengan rekabentuk yang baik biasanya akan mempunyai banyak tingkap untuk memudahkan cahaya semulajadi. Jadi anda boleh pelbagaikan sumber pencahayaan bagi mewujudkan keseimbangan di dapur dengan cara mengurangkan silau dan bayang. Gunakan lampu esen, lampu kerja dan lampu ambient bagi menerangi dapur anda.

Bilik Tidur
Bilik tidur juga merupakan ruang privasi buat pemilik beristirehat selain membaca atau membuat kerja sambil berehat. Beberapa jenis lampu harus diletakkan didalam kamar, sesuai dengan kegunaan dan aktiviti yang ingin dikalukan. Downlight dan lampu meja atau floor light sesuai untuk diletakkan didalam bilik tidur anda.

Bilik Air
Pencahayaan yang menyeluruh dan terang diperlukan untuk bilik air kerana kebanyakkannya hanya dilengkapi dengan tingkap kecil bagi tujuan pengudaraan ; menjadikannya agak sukar untuk mendapat cahaya semulajadi. Oleh itu anda disarankan untuk memasang lampu yang dapat menerangi keseluruhan ruang dengan baik.

Masalah dapur sempit, banyak barang tak boleh simpan! Ini adalah salah sati petanda yang anda tidak mencukupi tempat simpanan atau storage. Kalau kita lihat sesebuah dapur yang lengkap dan sempurna, tiada barang yang diletakkan di atas lantai bukan. Pasti ada rak dan kabinet yang lengkap untuk menyimpan perkakas dapur.

Rak besi empat tingkat tahan kearat ini menjadi buruan ramai peminatnya untuk dijadikan kelengkapan pada ruang dapur. Ia amat sesuai utuk sudut dapur yang agak terhad. Mempunyai dua warna iaitu putih dan hitam.

Saiz produk: Lebar 60cm, Kedalaman 35cm Tinggi 148cm
Mampu menampung berat sehingga 10kg untuk setiap tingkat,


RIANG RAYA BERSAMA JIKSOO RIA OLEH SK MAGIC

Walaupun Raya tahun ini kurang meriah, tapi kesihatan dan kelengkapan rumah perlulah diambil tahu dan dijaga. IMPIANA memilih JIKSOO SK Magic Raya ini untuk menikmati air penulenan yang bersih dan terjamin.

Dalam semangat memberi dan berkongsi kegembiraan sempena Raya ini, SK magic, jenama kelengkapan rumah yang terkemuka di Korea Selatan telah melancarkan JIKSOO Ria, iaitu penapis air tanpa tangki terbaharunya yang mampu dimiliki semua!

Berpegang teguh kepada komitmennya dalam menginspirasikan semua rakyat Malaysia ke arah gaya hidup yang berkualiti serta sihat, JIKSOO Ria ditawarkan pada harga mampu milik, bagi mendorong rakyat Malaysia mengambil berat tentang air minuman mereka dan berhenti minum dari air sumber bertakung, yang merupakan kolam pembiakan untuk bakteria dan alga yang biasa ditemui dalam penapis air bertangki.

Dijual pada harga RM3,800, tambahan terbaharu kepada rangkaian penapis air teknologi canggih JIKSOO SK magic ini, didatangkan dengan sistem penapisan teknologi nano yang inovatif serta sistem pensterilan UV tab air yang mampu menapis virus, bakteria, mikroplastik dan logam berat, di samping membolehkan mineral-mineral penting melaluinya.

Sebagai peneraju teknologi tanpa tangki, SK magic berpegang kepada kepercayaan bahawa air minuman yang bersih dan segar bukanlah barangan mewah, ia seharusnya mudah diakses oleh semua rakyat Malaysia, kerana kita semua berhak mendapatkan yang terbaik.

“Kami sentiasa mencabar diri dan menginovasi demi mencari ikhtiar dalam memastikan setiap orang dapat menjalani gaya hidup sihat dan berkualiti. Dengan cabaran yang kita hadapi sejak setahun lalu, kami ingin memastikan rakyat Malaysia terus mengutamakan kesihatan dan menjaga diri dengan menjadikan minuman air bersih satu amalan yang mampu dimiliki. Kami melancarkan JIKSOO Ria sempena Raya ini bagi membawa kebahagiaan ke rumah semua rakyat Malaysia dengan membudayakan gaya hidup sihat menerusi air minuman yang bersih lagi segar,” demikian kata Kim Kyung Won, Pengarah Urusan SK magic Malaysia.

JIKSOO Ria menyediakan air yang ditapis dalam tiga tetapan suhu (sejuk, suhu persekitaran, panas) menerusi sistem pemanasan dan penyejukan segera yang canggih. Selamat untuk kanak-kanak dan mesra pengguna, penapis air ini dilengkapi panel paparan yang direka secara estetik. Reka bentuknya yang anggun lagi minimalis bukan sahaja membolehkannya berpadan dengan ruang kehidupan bandar yang sempit, tetapi juga tampil sebagai sebahagian daripada hiasan rumah anda.

Penapis air tanpa tangki teknologi JIKSOO SK magic juga menampilkan penggunaan tenaga yang jauh lebih rendah, dimana JIKSOO Ria hanya menggunakan 730Wh sahaja setiap hari. Ini hanya berharga sehingga 16 sen setiap hari dan RM5 sebulan dalam bil elektrik sekaligus mengukuhkan kedudukan JIKSOO Ria sebagai pilihan alternatif penapis air yang mampu dimiliki di pasaran.

“JIKSOO Ria menggirangkan, canggih dan mampu dimiliki bagi semua. Rakyat Malaysia berhak untuk menikmati teknologi terkini pada harga yang berpatutan, yang lain daripada yang lain dalam pasaran,” tambahnya.

Jenama Signify (dahulu dikenali sebagai Philips Lighting), peneraju dunia dalam pencahayaan, telah melancarkan rangkaian WiZ terbaharu yang merangkumi produk tambahan Philips Smart LED dengan portfolio ketersambungan WiZ. Pelancaran baru ini merangkumi setiap pelusuk kediaman pengguna, daripada lampu mentol sehinggalah ke lampu mudah alih dengan sokongan aksesori bagi kegunaan mudah pengguna.

Produk WiZ menawarkan mod pencahayaan pra-tetap, pilihan suasana serta pilihan dinamik seperti simulasi kedipan lilin  di mana pengguna akan dapat menikmati cahaya pintar berwarna penuh menerusi aplikasi WiZ terus dari telefon pintar anda.

Lampu Pintar Ketersambungan WiZ dan LED Pintar Philips dengan produk-produk ketersambungan WiZ kedua -duanya berfungsi dengan aplikasi telefon pintar WiZ. Pengguna juga mempunyai pilihan untuk menetapkan lampu mengikut kesesuain mereka saat tidur dan terjaga dari lena bagi tujuan tidur dan bangun tidur.

Malah pengguna juga boleh menggunakan dua pilihan warna yang berbeza untuk kesan pencahayaan ombre. Terdapat kawalan fizikal pada lampu termasuk WiZ Remote untuk memalap, mencerah, atau mengaktif mod pra-tetap, dengan pengunaan aplikasi WiZ atau kawalan suara dari jarak jauh.

Apa yang mengujakan dengan pelancaran baharu ini ialah, kini semua rangkaian produk WiZ tersedia dengan teknologi SpaceSenseTM dan diperakui Matter. Ciri -ciri baru ini kini boleh didapati di aplikasi WiZ V2 yang boleh dimuat turun dari kedai Google Play & Apple.

“Memahami trend peningkatan dalam penggunaan teknologi, kami amat teruja untuk mengembangkan pelbagai produk pencahayaan pintar kami, WiZ Connected untuk membawakan penyelesaian pencahayaan yang inovatif untuk kehidupan seharian dan membolehkan pengguna mengawal lampu dan aksesori sejurus dikeluarkan dari kotak,” ulas Sukanto Aich, Ketua Pegawai Eksekutif, Signify Malaysia.

“Seiring dengan peningkatan aliran dalam penggunaan teknologi pintar, kami amat teruja untuk membawakan rangkain lampu pintar WiZ Connected yang innovatif untuk penggunaan harian anda, dan membolehkan para pengguna untuk mengawal lampu serta aksesori terus daripada kotak.

“Kami juga ingin memperkenalkan teknologi terkini yang digabungkan didalam product WiZ Connected, iaitu SpaceSense™ dan Matter, dimana ianya dapat memperkasakan penggunaan WiZ ke tahap lebih tinggi dan dilengkapi dengan teknologi yang mudah untuk digunakan yang boleh menambah baik kehidupan harian  serta menyerikan rumah anda,” tambah beliau.

WiZ SpaceSense™

Memperkenalkan WiZ SpaceSense™, dengan versi WiZ App V2 baru. Naik taraf dalam aplikasi termasuk SpaceSense™ membolehkan anda untuk menyalakan lampu pintar hanya melalui gerakan tanpa sebarang sensor tambahan. Ini merupakan salah satu inovasi futuristik di dalam industri pencahyaan, di mana pergerakan anda dapat dikesan melalui isyarat WiFi.

Teknologi pengesanan WiFi dapat memantau gangguan dalam isyarat yang menunjukkan sebarang pergerakan. Ini membolehkan pengesanan gerakan tanpa garis penglihatan atau keperluan untuk memasang sensor berasingan. Pengguna hanya memerlukan sekurang -kurangnya dua lampu di dalam bilik untuk menggunakan ciri ini. Pengguna kemudian boleh menyesuaikan tetapan sensitiviti sistem dalam aplikasi untuk membolehkan pelarasan tertentu contohnya bagi pergerakan haiwan peliharaan pada waktu malam.

Adopsi Teknologi WiZ Matter

Produk rangkaian WiZ adalah antara produk pencahayaan pintar pertama yang mendukung teknologi, Matter. Matter adalah standard universal yang membolehkan peranti dan sistem yang serasi untuk menyambung dan berinteraksi dengan selamat dan disokong oleh semua teknologi utama seperti Bluetooth atau WiFi. Dengan penggunaan Matter, pengguna boleh menikmati pengalaman yang lebih lancar dan mudah dari aspek pembelian dan kawalan kerana teknologi ini menyediakan standard untuk peranti berkomunikasi dengan lancar merentasi teknologi dan platform.

Matter membolehkan pengguna untuk:

Sebagaimana yang kita semua tahu akan dunia kini dilanda musibah virus Covid19 yang masih belum ditemui vaksin. Kebanyakan perniagaan harus meneruskan perniagaan mereka agar ekonomi negara tidak terjejas. Walaubagaimanapun kita harus patuh akan SOP yang telah ditetapkan oleh kerajaan.  Kini terdapat pejabat terlindung Covid Pertama di Malaysia.

Sambil syarikat-syarikat perniagaan mengalihkan semula tumpuan operasi daripada kesediaan Covid-19 kepada pemulihan perniagaan, sudah tiba masanya untuk sektor hartanah memikirkan semula bagaimana ruang pejabat komersial boleh diberi nafas baharu dan dibuka semula untuk menjamin kesinambungan dan kesejahteraan di tempat kerja.

Inilah pesanan yang ingin disampaikan oleh KL 33 Properties Sdn Bhd (KL 33 Properties), pemilik Menara KL33 kepada para pemilik, tuan punya dan pengurus bangunan pejabat.

Memandangkan pandemik Covid-19 telah meningkatkan kesedaran tentang hubungan antara persekitaran fizikal dan kesihatan manusia, KL 33 Properties kini merintis jalan untuk melancarkan ruang pejabat ‘Covid Secure’ (Terlindung Covid) pertama di Menara KL33, sebuah bangunan komersial bersepadu yang terletak secara strategik di pusat perniagaan utama Segi Tiga Emas Kuala Lumpur.

Sebagai bangunan pertama seumpamanya di Malaysia, pejabat ‘Covid Secure’ yang dilengkapi sepenuhnya ini telah disusun atur dan dirangka semula secara khusus untuk mematuhi peraturan penjarakan sosial enam kaki bagi mengutamakan keselamatan, kesihatan dan kesejahteraan para penghuni dan penyewa.

Pengarah Eksekutif KL 33 Properties, Tan Kok Leong, berkata, “Kami gembira untuk melihat lebih ramai orang kembali ke pejabat selepas pembukaan semula pelbagai sektor perniagaan secara beransur-ansur . Walaupun ramai yang tidak sabar-sabar untuk kembali ke pejabat, kita tidak boleh mengabaikan tahap kebimbangan dan ketidakpastian yang masih tinggi dalam kalangan sesetengah penghuni pejabat.

Dengan beralih kepada konsep pejabat ‘Covid Secure’, kami dapat memenuhi keperluan operasi di tempat kerja yang nyata berubah, dan lebih penting lagi, menyediakan persekitaran yang meyakinkan pekerja untuk kembali ke pejabat dengan selamat.”

KL 33 Properties juga telah memperkenalkan Program ‘Sewaan Mudah’ untuk membantu syarikat mengembalikan tenaga kerja ke pejabat dengan selamat, tanpa kos permulaan yang tinggi. Di bawah Program ‘Sewaan Mudah’, syarikat-syarikat boleh melunaskan semua kos langsung yang terlibat dengan pengubahsuaian dan perangkaan semula pejabat secara ansuran sewa bulanan, dengan tempoh sewaan fleksibel, bermula daripada tiga bulan.

“Ekoran penularan pandemik Covid-19, banyak syarikat beroperasi dalam keadaan tertekan, mengimbangi keperluan untuk memulakan perniagaan dengan usaha mewujudkan pengalaman kembali bekerja yang selamat. KL 33 Properties komited untuk memainkan peranan kami meringankan beban penyewa kami. Program ‘Sewaan Mudah’ ini disasarkan kepada syarikat-syarikat yang peka bajet, terutamanya syarikat-syarikat baharu, supaya kakitangan mereka kembali bekerja di dalam pejabat yang terlindung daripada Covid, dan dalam pada itu, menjimatkan tunai agar mampu menghadapi cabaran ekonomi,” kata Tan.

Menurut satu tinjauan dalam talian yang melibatkan penghuni hartanah yang dimiliki dan diuruskan oleh syarikat-syarikat dalam kumpulan KL 33, organisasi yang telah kembali ke pejabat secara selamat menetapkan penjarakkan fizikal, protokol pembersihan dan pengubahsuaian kemudahan sebagai tiga pertimbangan utama mereka.

Bagi mengamalkan kebiasaan baharu dalam operasi di tempat kerja, Menara KL33, sebuah bangunan pejabat Gred A yang mempunyai 25 tingkat, dan telah disesuaikan semula untuk memenuhi keperluan persekitaran pasca Covid-19. Susun atur ruang kerja dan ruang dalaman belum dihuni boleh disesuaikan semula untuk mematuhi cadangan Pertubuhan Kesihatan Sedunia (WHO), yang mengesyorkan jarak 6-kaki antara setiap orang dalam semua persekitaran tempat kerja, termasuk stesen kerja, bilik mesyuarat dan juga di bilik pantri.

Ciri-ciri inovatif lain termasuk pemeriksaan biometrik dan suhu di ruang menyambut tetamu utama bangunan dan di pintu masuk pejabat masing-masing; aliran lalu lintas satu hala di ruang umum dan semua pintu masuk dan keluar, dan juga kemudahan tanpa sentuhan di bilik air, untuk mengurangkan sentuhan langsung dengan pelbagai permukaan.

Oleh kerana kesedaran yang semakin meningkat tentang pengedaran semula udara yang boleh dirawat untuk mencegah penyebaran pencemar bawaan udara di dalam bangunan, sistem pengaliran udara berpusat di Menara KL33 telah diubah suai untuk menyalurkan udara segar ke persekitaran dalaman, manakala penyewa ada pilihan untuk memasang alat penyahkuman udara menggunakan teknologi sinaran ultraungu untuk mengurangkan mikroorganisma bawaan udara.

Bagi meningkatkan tahap keselamatan dan memudahkan pengesanan hubungan, semua pengunjung ke Menara KL33 perlu mengemukakan butiran hubungan menerusi kod QR yang disediakan apabila memasuki bangunan. Prosedur pembersihan dan sanitasi juga dipertingkatkan untuk memastikan permukaan yang kerap disentuh dibersihkan sebanyak tiga kali sehari, dan proses penyahjangkitan kerap dilakukan di semua kawasan yang kerap dilalui oleh pengguna di dalam bangunan.

Meninjau ke hadapan, KL 33 Properties tetap yakin tentang potensi jangka panjang bagi sektor ruang pejabat. “Permintaan bagi ruang pejabat pasti berubah selepas Covid-19. Kami percaya peningkatan kaedah kerja dari jauh tidak akan menjejaskan permintaan bagi ruang pejabat. Ruang pejabat komersial masih memainkan peranan penting untuk menggalakkan produktiviti dan kerjasama, dan merupakan salah satu faktor penting untuk menarik dan mengekalkan bakat. Malah, sesetengah syarikat mungkin menambah saiz pejabat untuk membawa seluruh tenaga kerja kembali bekerja sambil mematuhi peraturan penjarakan fizikal,” jelas Tan.

“Pandemik Covid-19 telah mencetus anjakan paradigma dari segi reka bentuk dan penggunaan ruang pejabat. KL33 Properties sedang berganding bahu dengan perunding hartanah kami, JLL Property Services Malaysia, untuk membantu penyewa mentafsirkan semula ‘pejabat masa depan’. Dengan mereka semula susun atur, protokol keselamatan dan kesejahteraan di pejabat dan juga pengurusan kemudahan, keseimbangan perlu dicapai antara risiko kesihatan dan produktiviti di tempat kerja. Ini penting untuk memastikan sektor pejabat komersial dapat bertahan dalam jangka panjang,” kata Tan.

#CovidSecureOffice

Mesti ada di kalangan anda yang tidak mempunyai kad kredit tetapi berhasrat untuk membeli barangan kelengkapan rumah secara ansuran mudah. Jika ada pun yang menawarkan khidmat sedemikian, anda terpaksa dikenakan bayaran ‘bunga’ atau kadar faedah yang tinggi.

Tetapi kini anda tidak lagi perlu khuatir atau berasa bimbang kerana sudah ada beberapa aplikasi yang membolehkan anda membeli barangan kelengkapan rumah atau apa-apa sahaja yang anda inginkan secara ansuran mudah dengan hanya menggunakan aplikasi telefon pintar anda.

Menariknya lagi, ada beberapa aplikasi yang menawarkan perkhidmatan ansuran mudah tanpa dikenakan kadar bayaran  faedah kepada para pelanggan.

Sebenarnya, sudah ada banyak aplikasi yang menawarkan perkhidmatan sedemikian tetapi yang telah menjadi popular dikalangan pengguna adalah aplikasi Grab PayLater, Atome dan Paylater.

Jadi mari kita kenal dengan lebih dekat secara ringkas mengenai ketiga-tiga aplikasi ini.

Grab PayLater

Apabila kita aplikasi Grab, mesti kita akan membayangkan perkhidmatan e-hailing atau penghantar makanan yang ditawarkan kepada orang ramai. Tetapi tahukah anda, aplikasi Grab juga turut ada menawarkan perkhidmatan ansuran mudah selama 4 bulan tanpa kadar faedah kepada para pengguna.

Apa yang menarik mengenai Grab PayLater, ada beberapa kedai barangan elektrik dan rumah yang ditawarkan kepada orang ramai antaranya Harvey Norman, Senheng, Samsung dan banyak lagi.

Atome

Aplikasi Atome pula antara merupakan aplikasi baru yang diperkenalkan orang ramai. Untuk aplikasi ini, ia juga lebih kurang sama dengan aplikasi ansuran mudah yang lain. Cuma, penggunaan aplikasi ini lebih terhad dan hanya menawarkan ansuran mudah tanpa faedah selama tiga bulan sahaja.

Kelainan aplikasi Atome berbanding yang lain, setiap bulan akan menawarkan promosi diskaun pemotongan harga yang berbeza dan menarik kepada para pengguna.

Paylater

Aplikasi Paylater ini juga antara aplikasi ansuran mudah yang popular di kalangan ramai. Ini kerana, ia memiliki kelebihan dengan menawarkan kadar tempoh bayaran ansuran yang lebih lama sehingga 36 bulan. Maka, oleh kerana kelebihan yang dimilikinya itu membuatkan aplikasi ini paling digemari ramai.

Untuk maklumat serta info penjelasan lanjut mengenai ketiga-tiga aplikasi ini, anda boleh menonton pautan video penuh Tip Impiana – Apps Grab PayLater, Atome dan Paylater yang memaparkan perkongsian mengenai aplikasi berkenaan di bawah;


“Care Label” Simbol Pada Pakaian Yang Anda WAJIB Tahu Kalau Tak Nak Baju Rosak

Bila kita membeli sebarang fabrik tak kira lah pakaian, karpet, langsir, alas meja dan sebagainya, pasti ada label yang terjulur keluar. Kebiasaanya, ramai ambil keputusan untuk buang label tersebut melainkan yang memaparkan brand. Betul tak? Tahu kah anda, sebenarnya label yang berlapis-lapis itu adalah cara atau teknik penjagaan fabrik tersebut. Ini bermakna, ia adalah penting.

Ramai tak ambil endah pun dengan “care label” tersebut. Sebab itu lah fabrik yang anda gunakan tidak tahan lama kerana teknik penjagaan terutama untuk cucian tidak mengikut cara penjagaan yang telah ditetapkan di label tersebut. Jadi, lepas ni kalau ada fabrik yang dibeli mempunyai care label tue TOLONG JANGAN BUANG.

Tapi, adakah anda faham maksud pada care label tersebut. Sebab kebiasaanya, hanya simbol sahaja yang tertera. Jadi, anda perlu simpan artikel ini sebagai rujukkan.

Simbol basuhan
kebiasaanya, simbol basuhan menentukan jenis basuhan dan suhu yang disrankan. untuk basuhan yeng mempuyai petunjuk suhu ia akan tertera dalam bentuk angka atau dot.

Untuk suhu yang menggunakan simbol dot seperti berikut: Satu Dot = 30 C
Dua Dots = 40 C
Tiga Dots = 50 C
Empat Dots = 60 C
Lima Dots = 70 C
Enam Dots = 95 C

permanent press: Ia membawa maksud fabrik tersebut telah di beri satu rawatan kima khas untuk mengekalkan bentuknya. Jadi, untuk fabrik yang mempunyai simbul ini, ia tak boleh di gosok atau iron. Terdapat juga gambungan simbol basuhan yang mempuyai petunjuk suhu dan satu garisan di bawahnya

Gentle care: Untuk cucian lembut ia mempunyai dua garisan di bawah simbol basuhan. Kebiasaanya di gunakan untuk fabrik jenis lembut seperti sutera, lycra atau fabrik yang mempunyai manik atau perincian lain

Hand wash: Bila tertera simbol basuhan dengan tangan, ia menunjukkan fabrik tersebut hanya boleh di basuh dengan cucian tangan sahaja. Untuk fabrik cucian tangan, hanya sabun yang jenis lebut sesuai digunakan.Jadi, pastikan label pada sabun yang di beli sesuai digunakan untuk cucian tanagan

do not wash: Terdapat juga sebahagian fabrik yang langsung tidak boleh di cuci. Kebiasaanya, fabrik yang mempunyai simbul ini hanya sesuai untuk cucian kering

Simbol peluntur

Sama ada fabrik anda boleh dibasuh dengan peluntur atau pun tidak, ia mempunyai simbol tiga segi. Jika segi tiga tersebut kosong di dalam ia menunjukkan fabrik tersebut boleh di basuh dengan peluntur apabila perlu

Bleaching with chlorine allowed: Simbol CL di dalam segi tiga pada care label fabrik menunjukkan pakaian tersebut sesuai untuk cucian yang mempunyai chlorine

Non-chlorine bleach only: Apabila simbol tiga segi tersebut mempunyai loretan di dalam, ini bermaksud cucian peluntur yang digunakan tidak mempunyai bahan chlorine.

Do not bleach: Fabrik yang mempunyai simbol tiga segi yang berwarna sepenuhnya dengan tanda pangkah ia tidak boleh di basuh dengan peluntur. Kebiasaany, fabrik jenis polyster dan di celup pewarna mempunyai simbol ini

Simbol atau kaedah pengeringan

Tubler dry: Untuk simbol keringan biasa, ia mempunyai tanda empat segi dan bulatan di dalamnya

Tumble dry temperature: Seperti simbol cucian, apabila simbol pengering mempunyai dot atau suhu, ia menunjukkan suhu maksimum yang boleh digunakan untuk mengeringkan fabrik tersebut. Jadi, pastika ketika mengeringkan pakai tersebut. setkan suhu pada mesin pengering

Do not tumbler dry: simbol pengering yang dipangkah menunjukkan fabrik tersebut hanya sesuai dikeringkan secara jemur sahaja. Tak boleh guna mesin pengering

Simbol dan cara menggosok

Kebiasaanya, simbol gosok disertakan dengan petunjuk suhu sama adala dalam bentuk dot atau nombor

Do not iron: Fabrik yang tidak boleh di gosok, tertera simbol iron bertanda pangkah

Simbol cucian kerinag (dry cleaning)

Dry clean: Untuk pakaian yang sesuai untuk cucian kering ia mempunyai bentuk bulat Do not dry clean: Jika bulatan tersebut ebrtanda pangkah, ini bermaksud pakaian tersebut tidak sesuai untuk dry clean Dry clean only: Jika fabrik tersebut hanya sesuai untuk cucian kering sahaja, di dalam bulatan tersebut terdapat huruf “P”. Ini bermakna, fabrik tersebut tidak boleh dicuci dengan air langsung

Pernah atau tidak anda melihat seluruh ruang dalam bilik air yang serba lengkap bertemakan warna putih seperti ini? Memang jarang-jarang kan dapat kita lihat dekorasi ruang dalaman bilik air yang seperti ini.

Tidak dinafikan, memang tidak ramai yang mahu dan memilih warna putih ini sebagai pilihan untuk dekorasi ruang dalaman bilik air. Ini kerana, ramai yang beranggapan warna putih ini mempunyai sifat yang mudah kotor dan sebagainya.

Tetapi tahukah anda, sebenarnya dengan pemilihan warna putih untuk dekorasi ruang dalaman bilik air anda boleh membuatkan kamar mandian anda tampak lebih menarik?

Bukan sekadar itu sahaja, ruang dalaman bilik air anda juga kelihatan begitu estetik, unik dan lain dari yang lain. Setuju tak?

Jika anda sedang merancang untuk melakukan renovasi ruang bilik air anda menjadi seperti ini, anda boleh sahaja mencari atau membeli barang kelengkapan yang baru secara dalam talian menerusi aplikasi Shopee.

Kertas hiasan dinding atau wallpaper merupakan aksesori deko yang paling mudah untuk kita gunakan sebagai penyeri sesuatu ruang. Terdapat pelbagai variasi corak, warna, size dan tekstur wallpaper di pasaran sekarang. Sesetengah orang mungkin rasa wallpaper leceh dan old fashion tapi tahu kah anda, selain ditampal di dinding, wallpaper boleh diolah dan digunakan secara kreatif pada bahagian lain di dalam rumah? Segalanya terpulang pada kebijaksaan anda mengolah wallpaper ini menjadi sesuatu yang unik.

Biasanya pemilik rumah akan membiarkan siling di cat putih sahaja, apa kata kita cuba sesuatu yang baru dan lain daripada lain. Anda boleh menghiasi permukaan siling dengan wallpaper yang menarik sekaligus menjadikan bahagian tersebut sebagai focal point ruang. 100% tampak kediaman anda lebih menarik dan trendy.

2. Tangga

Biasanya tangga akan dihiasi dengan cat atau pun ditampal dengan material lain sama ada natural stone, jubin dan kayu. Apa kata kita lakukan kelainan dengan menampalnya menggunakan wallpaper. Tedapat pelbagai corak wallpaper di pasaran sama ada anda mahukan yang kosong, berbunga, corak permukaan kayu dan sebagainya. Barulah tangga akan kelihatan lebih comel dan cosy.

3. Rak Buku

Rak buku lama jangan dibuang. Anda boleh olah dengan menampal wallpaper pada bahagian dalam atau pun permukaan almari mengikut kreativiti anda. Kelebihan wallpaper ialah ia mampu menukar perabot anda sama ada untuk gaya klasik atau pun elegan. Terdapat pelbagai corak di pasaran yang salah satunya pasti memenuhi citarasa anda.

4. Lampshade

Lampshade yang lama dan kusam boleh anda DIY sendiri dan tukarkan penampilan lampshade tersebut agar tampak baru dan lebih fresh. Caranya mudah sahaja hanya dengan tampalkan wallpaper pada lampshade tersebut.

5. Permukaan meja

Penggunaan wallpaper sebagai hiasan permukaan meja dapat menaikkan mood ruang. Tidaklah bosan dan muram saja permukaan meja tampak kosong begitu sahaja. Anda boleh menukar penampilan nya sekerap yang anda mahukan mengikut warna tema ruang tamu. Bukan sahaja jimat dan mudah tetapi juga cantik.

Nanti boleh lah anda praktik kan cara lain penggunaan wallpaper ini. Beli saja wallpaper dan DIY  di rumah. Selamat mencuba!

Rumah, selain daripada menjadi tempat berteduh ketika hujan serta terik mentari, ianya juga turut menjadi tempat kita menghindari serta membebaskan diri daripada segala kekusutan yang melanda baik di pejabat atau rutin seharian di luar rumah. Kediaman yang kita miliki sepatutnya tenang dan mendamaikan.

Jika kediaman anda terletak di kawasan kampung yang jauh dari hiruk pikuk bandar, anda bertuah, posting kali ini adalah guideline kepada mereka yang menetap di tengah ibu kota yang mungkin di malam hari masih lagi terganggu dengan bunyi bising.

Manfaat Penggunaan Permaidani

Kebanyakan lantai di rumah, disaluti dengan jubin marmar. And boleh bayangkan bagaimana kusutnya kita rasa bila barang terjatuh di atas lantai jubin. Bising sudah pasti, yang tidur lena pasti terbangun. Untuk ini, anda dinasihati untuk menghamparkan karpet yang sesuai dengan tema hiasan dalaman rumah. Karpet berupaya untuk menyerap bunyi bising dan juga berupaya untuk menampung barang yang terjatuh daripada pecah.

Dekorasi kedap bunyi

Langsir dan tirai bukan sahaja berfungsi sebagai pelengkap dekorasi kediaman, malahan ianya amat bermanfaat dalam mengekang bunyi bising dari luar rumah terutamanya jika dinding kediaman anda tidak mampu menjadi barrier menghalang bunyi bising dari luar,  anda masih boleh mendengar dengan jelas bunyi kesesakan jalan raya di luar. Cadangan mantap untuk anda adalah, gunakan langsir dari material berkualiti dan tebal.  Selain daripada menggunakan langsir serta tirai, anda juga boleh menggantung lukisan kanvas yang  boleh menyerap bunyi bising, paling penting pastikan kediaman anda tidak terlalu kosong dengan perabot.

Gabungan keselesaan dan praktikaliti

Tahukah anda susun atur strategik sofa serta rak buku di kediaman mampu berperanan sebagai silencer yang amat efektif. Tip ini amat praktikal untuk diterapkan di kediaman yang bersambung dengan jiran seperti semi-D dan apartment yang mana jika dinding anda bersambung dengan jiran, kita sering terdengar bunyi ketukan di dinding sebelah. Untuk mengekang isu ini, anda boleh sandarkan sofa berkusyen serta boltkan rak buku di dinding yang bersambung. Selepas itu, susunkan dengan teratur seberapa banyak buku yang ada dalam simpanan anda dan voila, anda tidak perlu lagi merungut bunyi bising dari kediaman sebelah.

Bahagikan ruang

Tip ini pula amat berguna untuk anda yang mendiami rumah jenis studio dan townhouse berikutan susunan ruangnya yang berbentuk memanjang dan mempunyai banyak ruang kosong. Tanpa susunan yang betul, suara anda akan bergema segenap ruang kediaman. Anda perlu membahagikan kediaman anda mengikut beberapa seksyen. Penggunaan partition serta pasu bunga sebagai pengasing antara ruang amat sesuai untuk diaplikasikan. Tumbuhan tersebut bukan sahaja mampu bertindak sebagai pemisah antara seksyen bahkan berupaya membekalkan anda udara segar.

Guna perkakas rumah yang cekap bunyi serta tenaga